Mihajlović: Ove godine biće modernizovano 100 km pruga\nM. D.\t 13. oktobra 2015. 21:00\nPotpredsednica vlade i ministarka građevinarstva, saobraćaja i infrastrukture Zorana Mihajlović izjavila je da će ove godine biti modernizovano više od 100 kilometara pruga i da je cilj da se udeo železničkog transporta, u ukupnom transportu u Srbiji, sa sadašnjih 30 odsto poveća na 50 odsto u narednih 10 godina.\nMihajlović je na trećoj Međunarodnoj konferenciji “Železnička infrastruktura u regionu”, istakla da se Srbija po kvalitetu železničke infrastrukture u 2014. godini pomerila sa 102. na 87. mesto, upravo zahvaljujući pokrenutim kreditima i investicijama u prethodnih godinu dana.\n“Srpske železnice danas idu na dva koloseka: putem reformi i investicija u modernizaciju pruga i nabavku novih vozova. Železnice čekaju bolji dani”, rekla je Mihajlović, podsetivši da su srpske železnice ove godine podeljene na holding sa tri posebna preduzeća: Srbija voz, Srbija kargo i Infrastruktura Železnice Srbije.\nMihajlović je rekla da je cilj da se u narednom periodu ceo železnički transport odvija prugama koje su za brzine od najmanje 120 kilometara na sat, dodajući da se, nažalost, u većem delu železničke mreže trenutno saobraćaj odvija brzinama kao pre 100 godina.\nMihajlović: Razočarana sam krađom, kazna 12 god zatvora\nStiže nam najjeftiniji avio prevoznik na svetu\nU Beogradu otvoren Sajam građevinarstva\nMihajlović je rekla da je u ovoj godini pušteno u saobraćaj 45 kilometara modernizovanih koloseka, a kako je istakla, cilj je da u ovoj godini bude ukupno modernizovano više od 100 kilometara pruge.\nOna je rekla da su napravljeni ozbiljni iskoraci u prethodnom periodu i izrazila očekivanje da će u novembru biti potpisan okvirni sporazum za gradnju brze pruge Beograd – Budimpešta.\nKetrin Zita Džouns, američka glumica\t(rođena 1969)


ZVEZDINA 'RAMPA' SAVEZU: Srbija bez najboljeg košarkaša na EP!\nNaslovna / Košarka / ZVEZDINA 'RAMPA' SAVEZU: Srbija bez najboljeg košarkaša na EP!\nJuniorska reprezentacija Srbije nastupiće na predstojećem Evropskom prvenstvu u Turskoj u oslabljenom sastavu\n2016-12-05 10:24 > 10:18\nKošarkaški klub Crvena zvezda mt:s obavestio je dopisom Košarkaški savez Srbije da neće dozoliti Boriši Simaniću da nastupi na predstojećem Evropskom prvenstvu za juniore koje se od 16. do 22. decembra igra u Turskoj.\nDirektor mlađih selekcija u Košarkaškom savezu Srbije Vladimir Kuzmanović preneo je da su iz Crvene zvezde mt:s saopštili koji su sve igrači dostupni selektoru Milanu Guroviću, a među njima se ne nalazi ime Boriše Simanića.\n"Razumemo da je jedan od najtalentovanijih igrača ove generacije sastavni deo prvog tima, koga čekaju ozbiljne utakmice. I pored toga se nadamo da ćemo u razgovoru sa klubom i mi dobiti mogućnost da imamo Borišu na pripremama i takmičenju. Naravno, prihvatićemo sve argumente u ovom slučaju" rekao je Kuzmanović za "Novosti".\nPotpredsednik Košarkaškog saveza Srbije Igor Rakočević ističe da je prava šteta što jako talentovana generacija neće nastupiti u najjačem sastavu, ali je poručio da veruje u selektora Milana Gurovića i njegove izabranike.\n"Situacija je komplikovana, jer je ovo vanredno prvenstvo u decembru. Osim toga, susreli smo se s dosta problema vezanih za povrede i druge stvari. Nažalost, nećemo imati najjači sastav, a ovo je baš dobra generacija. Ipak, poznajući Gurovića iz igračkih dana, verujem da će sastaviti dobru ekipu i izvući maksimum iz tih momaka" kazao je Rakočević.\nEvropsko prvenstvo za juniore trebalo je da bude održano tokom leta ali je zbog uvođenja vanredne situacije u toj zemlji posle terorističkih napada na aerodromu "Ataturk" FIBA donela odluku da šampionat Evrope bude odložen za decembar.\nJuniorska reprezentacija Srbije nalazi se u Grupi D, a protivnici će joj biti selekcije Francuske, Slovenije i Rusije.


Klimatski ciljevi skraćuju radni vijek svih elektrana na gas i ugalj: studija – Vaš obnovljivi izvor informacija – Energis\nKlimatski ciljevi skraćuju radni vijek svih elektrana na gas i ugalj: studija\nUkoliko se rješenja za postizanje neto negativnih emisija ne razviju u znatnoj mjeri u srednjem roku da bi se ograničilo globalno zagrijavanje, teško da ima alternative gašenju sistema za proizvodnju struje iz fosilnih goriva, u prosjeku na polovini projektovanog životnog vijeka.\nMeđunarodni klimatski sporazumi i ciljevi podrazumijevaju zatvaranje elektrana na gas i ugalj deset do trideset godina prije roka, zaključili su naučnici.\nČak i bez novih pogona i isključujući uticaj agregata na naftu, postojeći kapaciteti za dobijanje električne energije iz ostalih fosilnih goriva ispustili bi 220 gigatona više ugljen-dioksida, CO2, prije planirane demontaže nego što odgovara najambicioznijim ciljevima za globalnu temperaturu, kažu naučnici.\nGrupa sa Katedre za nauku o Zemlji na Univerzitetu Kalifornija u Ervajnu izračunali su da klimatski ciljevi izraženi u emisijama gasova s efektom staklene bašte trenutno zavise od veoma ranog deinstaliranja svih elektrana na gas i ugalj.\nVišak od 220 gigatona CO2 važi za ograničavanje porasta temperature od preindustrijskog doba na 1,5 stepeni Celzijusa do kraja vijeka. Kako sada stvari stoje, za lakši cilj, dva stepena, i dalje ima 188 gigatona CO2 previše, navodi se u radu objavljenom u časopisu Environmental Research Letters.\nStudija isključuje planirane termoelektrane, elektroagregate na naftu te efekte potencijalnih rešenja da se ugljenik izvlači iz atmosfere\nElektrana na ugalj obično radi 39 godina, u poređenju sa 36 godina kod sistema na gas. Ukoliko nastave da proizvode do kraja projektovanog radnog vijeka, ne bi mogao da bude postignut ni cilj porasta temperature do tri stepena, jer je za njega izašao višak od 112 gigatona CO2.\nAgregati na naftu čine manje od pet posto kapaciteta za struju. Bez ozbiljnih negativnih emisija, na primjer pomoću i dalje slabo razvijene tehnologije skladištenja ugljenika, bio bi potreban ogroman doprinos ostalih grana privrede.\nJedina druga varijanta za postizanje klimatskih kvota je da se sistemi na gas i ugalj deaktiviraju deset do trideset godina prije roka, pokazuje studija. Taj scenario je dobijen iz 171 integrisanog modela procjene, sa šest glavnih putanja.\nUkoliko dočekaju kraj svog životnog ciklusa, samo trenutno aktivne termoelektrane koje troše ugalj i prirodni gas ostavile bi ugljenični suficit klimi čak i da je cilj globalno zagrijavanje ispod tri stepena\nPrivatni investitori i vlade računaju na bilione dolara od postojećih termoenergetskih sistema, upozorava tim na čelu sa Stevenom Davisom. Ukazao je na ogromne socijalne i ekonomske posljedice zbog troškova na ime drastično ranijeg gašenja postrojenja čak i ne računajući izazov da se ona na vrijeme zamjene radi nastavka zadovoljavanja potražnje. Čak bi bila ugrožena stabilnost finansijskog sistema.\nKina bi povukla najveći teret od ranih zatvaranja, budući da se tamo nalazi polovina aktivnih termoelektrana na ugalj i da su relativno nove. Šteta po okoliš od održavanja tih pogona do kraja, po projektu, u Sjedinjenim Državama bi bila 26 procenata niža nego u najmnogoljudnijoj zemlji, a slijede Indija sa 53 i Zapadna Evropa – 87 procenata.\nPola aktivnog kapaciteta na ugalj je u Kini, a njene elektrane su mnogo novije nego u SAD, Indiji i Zapadnoj Evropi.\nIstraživači su ukazali na politiku državnih podsticaja za zatvaranje prije roka ili ograničenost radnog vremena, naplaćivanje emisija štetnih gasova, zabranu rekonstrukcije i subvencionisanje tehnologija s kojima nema emisija.


PerSu marketi donirali ogrev za 100 socijalno najugroženih porodica - PerSu marketi\nObjavljeno petak, 24 novembar 2017 21:27\nUspešno je završena velika humanitarna akcija PerSu marketa, pod nazivom „Topli dinar“. PerSu marketi su od svake Vaše kupovine, obavljene u periodu od 01. oktobra do 31. oktobra, donirali po 1 dinar i na taj način uspeli da prikupe preko milion i po dinara za kupovinu ogreva za 100 najugroženijih porodica.\nAkcija ,,Topli dinar“ organizovana je kako bi se pomoglo i doprinelo društvenoj zajednici, kroz direktnu i prevashodno transparentnu pomoć najugroženijima. Vrednosti ove akcije prepoznate su od strane prijatelja akcije, kompanije Štark, Imlek, Moravka, Pepsi, Kremanska voda i Victoria Oil, koje su podržale akciju i na taj način istakle važnost brige o društvu i našim sugrađanima.\nPodela ogreva porodicama, počela je 01. novembra i trajala je polovine novembra, nakon čega je 100 porodica na teritoriji Vojvodine obezbeđeno ogrevom, kako bi hladne zimske dane koji nam predstoje dočekali spremno.\nHumanitarnu akciju Topli dinar, PerSu marketi uspešno realizuju sada već tradicionalno treću godinu zaredom. Zaključno sa ovom godinom, ukupno 300 porodica na teritoriji Vojvodine, obezbeđeno je ogrevom za celu zimu.\nPerSu marketi se zahvaljuju se svim potrošačima i poslovnim partnerima koji su doprineli uspešnoj realizaciji humanitarne akcije „Topli dinar“ i pomogli nam da ove zime svima bude toplo.


Opera “Dečja soba” 12. novembra u okviru 53. BEMUS-a – Krstarica\nOpera “Dečja soba” 12. novembra u okviru 53. BEMUS-a\nTanjug 10. novembra 2021. 14:54\n“Dečja soba” je prva dečija opera koja je u klasičnoj operskoj formi napisana u Srbiji, a izvedena 20. i 26. februara 1941. godine.\nKomponovana je po motivima istoimene kratke priče čuvene Desanke Maksimović (1898-1993) i predstavlja prve korake kompozitorske prakse usmerene na najmlađu publiku u Srbiji, ali i pravi biser opusa Milenka Živkovića kao srpske kulturne baštine.\nUpravnik Malog pozorišta “Duško Radović” Aleksandar Nikolić, po vokaciji reditelj koji postavlja na scenu opere, balete, mjuzikle i drame, podsetio je da je zgrada ovog teatra za decu davne 1948. godine imala orkestarsku rupu u izvornoj izgradnji.\nSamim tim, još tada je postojala namera da se na sceni postavljaju muzički komadi, opere, operete, jer tako nešto imaju u Beogradu samo Pozorište na Terazijama, Narodno pozorište, kao i Opera i teatar Madlenianum.\nIdeja za rekonstrukciju i izvođenje opere za decu je nastala iz projekta “Opera: Past, Present, Perfect”, koji Muzičko opersko teatarska organizacija – MOTO i “Duško Radović” realizuju pod pokroviteljstvom Kreativne Evrope.\nNikolić je naveo da su opere za decu uveliko poznate po svetu, ali da se kod nas ta forma nije primila, i ovo je jedan od koraka ka tome.\nIstina, igrale su se opere za decu od V. A. Mocarta u spomenutim teatrima – Madlenianum ili Narodno pozorište, ali sada je pred publikom 12. i 13. novembra originalna, domaća opera.\n“Skoro svi komadi pozorišta “Duško Radović” predstavljaju muzički teatar, ili barem teže ka tome, jer imaju songove. Na našem repertoaru moramo ponuditi deci nešto jako uzbudljivo, da budemo jasni, konkretni, vizionarski nastrojeni, što “Dečja soba” svakako jeste”, naveo je upravnik Nikolić i otrkio da nije ovo prvi put da se igra opera za decu u tom teatru, ranije su imali “Derišta” na muziku Filipa Glasa, prema romanu Žana Koktoa, u režiji Bojana Đorđeva.\nDirigent Milan Nedeljković, istaknuti muzičar, kompozitor, pričao je kako je došao na ideju da se ovako zahtevan projekat realizuje.\nRodom iz Valjeva, dirigent nije mogao da zaobiđe duh i značaj Desanke Maksimović, koji se oseća na svakom koraku ovog grada.\nTako je pre 15 godina u biblioteci grada pročitao u nekom starom časopisu o operi “Dečja soba”, istraživao o samom poreklu, kada je izvedena, da bi kasnije u Radio Beogradu pronašao kopiju rukopisa samog dela.\nUbrzo je radio na partiturama, i posvetio se samoj kompoziciji, koja ga je veoma zaintrigirala.\n“Priča libreta je veoma zanimljiva, i postavljaju se pitanja u predstavi – kako se danas odnosimo prema deci ili šta možemo da im ponudimo? I sve to na veoma zanimljivu muziku jednog lucidnog i sofisticiranog kompozitora”, naglasio je Nedeljković.\nDrago mu je što se nakon 80 godina konačno ponovo realizuje taj zaboravljeni tekst, poučna priča pesnikinje Desanke Maksimović i iskreno se nada da će nakon dva izvođenja na BEMUS-u imati i redovan život na repertoaru pozorišta.\nScenski muzički komad kao opera sastoji se od 18 kraćih muzičko-scenskih slika, koje fragmentarno obrađuju svakodnevne teme iz života jedne porodice, posmatrano iz ugla roditelja i dece sa iskorakom u fantazmagorični svet.\nSadržaj od pola sata trajanja odnosi se na četvoro dece koja žele da promene dosadne, svakodnevne rituale, kao i zahteve roditelja.\nNjihova ogromna želja za igrom vodi ih u šumski svet patuljaka i životinja, gde vladaju pesma i igra.\nPoznati pozorišni reditelj Boris Liješević pozvan je da bude mentor na ovom projektu mlađim kolegama – Nataliji Stanković i Mateji Đedoviću.\nVeoma je zahvalan produkciji MOTO što mu je pružila ovu priliku za saradnju, mada mu je u početku bilo čudno, kako se može postaviti opera za decu, kad je to neistražena forma.\n„Ipak, bio mi je praznik za dušu kada sam došao na jednu od prvih proba gde je sve bilo već postavljeno. Zaista će biti divna predstava, kao jedan od načina da vratimo Desanku Maksimović u teatar, i to kroz operu, a neki su je proterivali iz lektire”, zaključio je reditelj mentor Liješević i istakao da će na premijeru voditi i svog sina od tri godine.\nSa tim u vezi, urednik MOTO organizacije – Dragan Stevović je istakao da se predstava obraća svoj deci koja mogu da isprate pola sata opere, tako da ne postoji granica ciljne grupe.\nDeca koja pevaju na sceni imaju između 5 i 10 godina, a inače učestvuje oko 50 izvođača – kompanija “Balet Mladih” Instituta za umetničku igru, gde su koreografi Mila Stijak i Ana Bošković, Hor Dečjeg kulturnog centra “Naći svoju zvezdu” dirigenta Snežane Despotović, kao i solisti Muzičke škole “Vojislav Vučković” – klasa prof. Maje Đokić.\nAutorska i glumačka ekipa je veoma zadovoljna što je BEMUS prepoznao značaj i kvalitet ovog projekta da ga uvrsti u zvaničan program za kraj festivala, i nada se da će ubuduće taj festival imati u svojoj selekciji i redovne projekte za najmlađe.


Akcija dobrovoljnog davanja krvi u Zaječaru i za srednjkolce\nCrveni krst Zaječar u saradnji sa Zavodom za transfuziju krvi iz Niša, poziva građane da učestvuju u akciji dobrovoljnog davanja krvi, koja se organizuje u sredu, 6. novembra.\nOd kada je davalaštvo krvi preuzeo Zavod za transfuziju krvi Niš, ekipe ove ustanove dva puta mesečno, u saradnji sa zaječarskim Crvenim krstom, uspešno realizuju svaku akciju, tako da je broj dobrovoljnih davalaca u Zaječaru dobar.\n“Svaka jedinica krvi nam mnogo znači, a potreba i potrošnja krvi je uvek ista. Potrebne su podjednako sve krvne grupe, ali su negativne uvek potrebnije jer ih je manje, odnosno samo 15 odsto populacije ima negativnu krvnu grupu”, podsećaju organizatori.\nAkcija će biti održana u novim prostorijama Crvenog krsta, u Krfskoj ulici, od 9 do 14 sati.\nAkcija dobrovoljnog davanja krvi i u petak, 8. novembra\nCrveni krst Zaječar u saradnji sa Službom za transfuziju krvi iz Niša planira da i u petak 08. novembra sprovede akciju dobrovoljnog davanja krvi sa sve punoletne srednjoškolce.\n” Akcija će biti održana u biblioteci Tehničke škole u periodu od 9 do 14 sati”, kažu organizatori.\nPovodom predstojece akcije u utorak, 5.novembra u dvorištu srednje škole predstavnici Crvenog krsta Zaječar odradiće promociju predstojeće akcije, pozvati maturante da se priključe akciji i ukazati na značaj dobrovoljnog davalaštva krvi.\nakcija davanja krvi najava zaječar


Pola miliona dinara za opremanje fiskulturne sale | Patak Online – Valjevo vesti\nPola miliona dinara za opremanje fiskulturne sale\nMIONICA- Osnovna škola ”Vojvoda Živojin Mišić” u Rajković dobile je od države oko pola miliona dinara za opremanje sale za fizičko vaspitanje. U okviru Programa raspodele investicionih sredstava za ovu godinu Ministarstvo prosvete je obezbedilo novac zahvaljujući kojem će ova škola, po prvi put, na raspolaganju imati kompletnu neohodnu opremu za izvođenje nastave fizičkog vaspitanja.\nZa školu u Rajkoviću je izdvojeno 535.000 dinara. U školu je već stigla oprema, među kojima je sto za stoni tenis, po jedan mali i veliki kozlić, švedski sanduci, niska i visoka greda, 10 ripstola sa okovima, konstrukcija za skok u vis sa sunđerastim doskočištem, odskočna daska, konstrukcija sa mornarskim merdevinama, konstrukcija sa konopcima za penjanje, dva konopca za nadvlačenje, pet strunjača, 10 vijača, četiri medicinske lopte, kao i komplet opreme za poligon spretnosti.\n„Škola u Rajkoviću, koja je nadavno rekonstrisana zahaljujući novcu iz državne kase, sada je opremljena po najvišim standardima, što će đacima i obrazovnom kadru olakšati izvođenje nastave i omogućiti im mnogo prijatniji boravak. Izuzetno je važno što su stigle gimnastičke sprave, tako da su stvoreni uslovi da se na časovima fizičkog vaspitanja značajno utiče na pravilno tržanje tela kod đaka“, rekao je predsednik mioničke opštine Boban Janković.\nDirektorka rajkovačke škole Olga Petrović kaže da su ove godine kod Ministarstva prosvete, nauke i tehnološkog razvoja konkurisali sa tri projekta, od kojih je odobren projekat opremanja fiskulturne sale.\n„Sada prvi put raspolažemo kompletnom opremom za izvođenje nastave fizičkog vaspitanja i više neće biti potrebe za improvizovanjem. Kao i prilikom realizacije obnove školske zgrade i ovog puta smo imali veliku podršku od strane lokalne samouprave na čelu sa predsednikom Bobanom Jankovićem“, rekla je direktorka škole.\nNamera rukovodstva škole je da u tom prostoru uradi konstrukcija za pozorišnu scenu, pošto je fiskulturna sala multifunkcionalnog tipa i u njoj se mogu da se održaju priredbe i druge školske svečanosti.\nPrethodni članak Kupanje po novim cenama\nSledeći članak Bolnica još uvek nije objavila konkurs za prijem medicinskih radnika


BITKA VEČITIH ZA SENEGALCA: Zvezda i Partizan hoće pojačanje iz Valensije | Novosti.RS\nSenegalac se pre dve nedelje rastao sa španskim timom, protekle sezone je u Evroligi prosečno beležio 6,3 poena i 2,4 skoka za 14,6 minuta. Endur je prethodno nastupao za Uniks, NJujork Nikse i Real Madrid.\nNavodi se da je ponuda crveno-belih atraktivnija, pre svega zbog učešća u Evroligi.\nKK Partizan KK Crvena zvezda Partizani Crvena zvezda\nNEDOSTAJE JOŠ CENTAR: Sastav Partizana za narednu sezonu se skoro potpuno iskristalisao\n18. 07. 2020. u 20:45\nKO ĆE BITI KRILNI CENTAR: Janković menja Birčevića u Partizanu?\nČEKA se odluka oko igrača na poziciji "četvorke"\n18. 07. 2020. u 17:08


Press Online :: Društvo :: S MORA SE VRATILI ZARAŽENI Pod nadzorom 15.000 povratnika iz kovid rizičnih zemalja, IMA POZITIVNIH\n"To je dobra stvar u celom sistemu i bitno ne samo za sada već i za kasnije, jer rano otkrivanje inficiranih i stavljanje u izolaciju glavni je vid borbe protiv koronavirusa", rekao je Kon za TV Prva.\n"Međutim, kroz sistem koji je napravljen to je izvodljivo", dodao je.\n"Pet slučaja zareze u srednjim školama, ali to nije realno stanje"\n"Malo je vervotano da u srednjim školama nema cirkulacije virusa, u odnosu na osnovne. To znači da ili nisu prijavljeni ili da nisu prepoznati slučajevi korona virusa i nisam siguran koliko se onda poštuju ostale mere", naveo je Kon.\nIstakao je da nije cilj da se ođednom otrkirije 10-15 slučajeva, nego da se otkrivaju pojedinačni slučajevi i da se sklanjaju.\n"Ni dolazak vakcine nije završen posao"\n"A ovo će trajati mnogo duže, trajaće par godina dok se ne razreši ova situacija s koronom, a ni dolazak vakcine nije završen posao", rekao je Kon.\n"Ako bi smo ove mere striktno sprovodili i ako tako bude stalno, moguće da izbegnemo treći talas, ali realnost nije takva. Ja ne mogu da kažem da ne očekujemo da u oktobru dođe do porasta obolerlih", rekao je Kon.\nKada je reč o eventualnom pooštravanju mera, kaže da ne zna šta bi više moglo da se uradi "jer više od ovoga ne može".


ĐELIĆ: Odmrzavanje plata i penzija tek u januaru 2011. godine – ICR\nPotpredsednik vlade za evropske integracije i ministar za nauku i tehnološki razvoj Božidar Đelić izjavio je 24. avgustA 2010. godine da je odmrzavanje plata i penzija moguće tek u januaru 2011. godine.\n– Svi želimo da izađeno iz režima zamrznutih plata i penzija, pitanje je samo kada će se za to stvoriti uslovi. Trenutni dogovor sa misijom Međunarodnog monetarnog fonda je da to bude u januaru sledeće godine- rekao je Đelić za RTS.\nOn je najavio da će se u toku sledeće nedelje raspravljati „na bazi činjenica i cifri“ da li je odmrzavanje plata i penzija moguće i ranije, odnosno pre januara 2011. godine.\nMisija MMF, trenutno boravi u Srbiji povodom pete revizije kreditnog stend-baj aranžmana, a pred dolazak predstavnika MMF-a ministri finansija i ekonomije Diana Dragutinović i Mlađan Dinkić izneli su različita mišljenja o tome da li bi vlada trebalo da odmrzne plate u javnom sektoru i penzije pre isteka aranžmana sa tom finansijskom institucijom u aprilu 2011. godinu.\nPrema Dinkićevim tvrdnjama, u budžetu Srbije ima 20 milijardi dinara više nego što je to očekivao MMF, i taj novac bi, prema njegovom mišljenju, pre svega trebalo izdvojiti za dodatne podsticaje privrede i građanima, a ostatak za pomoć penzionerima i odmrzavanje plata od oktobra.\nNasuprot njemu, ministarka Dragutinović zalaže se da se „višak“ novca u budžetu, ukoliko ga bude, iskoristi za smanjenje budžetskog deficita sa 4,8 na 4,5% bruto domaćeg proizvoda.\nDragutinovićeva je istakla da će poštovati postignuti dogovor s MMF-om, prema kojem će plate i penzije u Srbiji biti odmrznute tek u 2011. godini, ali i nagovestila mogućnost da se ukupna suma jednokratne pomoći za penzionere poveća sa dve, na oko 3,5 milijardi dinara.\nMinistarka finansija je ocenila da neće biti ništa neobično što će Dinkić, za razliku od nje, izaći pred MMF sa sopstvenim predlogom za odmrzavanje plata i penzija i naglasila da će na kraju razgovora s predstavnicima Fonda biti postignut dogovor iza kojeg će stati cela Vlada Srbije, koja će po tom pitanju biti jedinstvena.\n30. septembra 2011. Ξ


Nedeljnik "Vreme" o doktorskoj disertaciji Jelen Trivan - Dijalog.net\nNaslovna Društvo Nedeljnik “Vreme” o doktorskoj disertaciji Jelen Trivan\nBeograd, 08. decembar 2019. – Doktorat Jelene Trivan, direktorke Službenog glasnika i nekadašnje funkcionerke Demokratske stranke, odbranjen 2013. godine, sadrži najmanje 15 odsto teksta koji je prepisan bez navođenja izvora.\nSoftver Turnitin otkrio je 29 odsto teksta koji se nalazi u drugim izvorima na srpskom jeziku, pokazalo je istraživanje “Vremena“.\nOdgovarajući na optužbe da je plagirala doktorat, Trivan je za “Vreme” rekla da zna da udariti na nju bar nije teško.\n“Znam da sam ja kolateral višemesečnih sukoba na Filološkom fakultetu i udara na dekanku koja je podržala listu SNS i da ću ja, zbog sbog imena, a u svrhu obračuna sa drugima biti proglašena za falsifikatora, pa čak i nepismenu ako to bude politički potrebno“, odgovorila je Trivan u SMS poruci “Vremenu” i dodala da joj je scenario jako poznat.\nTekst Nemanje Rujevića, u celosti, možete pročitati na sajtu nedeljnika Vreme.\nOznakeJelena TrivanNedeljnik Vreme\nPrethodno Godfri: SAD zabrinute zbog okruženja u kojem će se odvijati izbori u Srbiji\nSledeće FHP: Predstavljen predlog praktične politike u sistemu podrške žrtvama i svedocima u postupcima za ratne zločine\nBeograd, 05. februar 2020. – Redakcija Vremena je sa žaljenjem obavestila čitaoce i …\nBeograd, 21. januar 2020. – Odgovorni urednik nedeljnika Vreme Filip Švarm uveren je…\nTop Tags konkurs Evropska komisija Civilno društvo mladi Vlada Republike Srbije istraživanje Evropska unija evropske integracije ljudska prava OCD lokalna samouprava Društvo mediji Srbija i Evropska unija vladavina prava


APARAT ZA KOCKANJE NATOVARIO I ODVEZAO, A RAZLOG ĆE VAS IZNENADITI | Hayat.ba\nAPARAT ZA KOCKANJE NATOVARIO I ODVEZAO, A RAZLOG ĆE VAS IZNENADITI\nPolicajci Policijske uprave Banja Luka uhapsili su N.M. iz ovog grada zbog sumnje da je iz objekta u kojem kockao, uzeo aparat za igre na sreću koji se pokvario, natovario ga u kedi, te odvezao u nepoznatom pravcu.\nKako je saopćeno iz PU Banja Luka, on je osumnjičen da je u nedjelju, igrao igre na sreću u objektu u Ulici Jovice Savinovića u Banja Luci, te kada je došlo do greške na aparatu u koji je stavio novac, nakon što mu nije omogućeno vraćanje novca, isključio je aparat iz struje i natovario ga u auto i otišao.\n– Nedugo zatim pronađen je i lišen slobode osumnjičeni, a o svemu je obaviješten dežurni okružni javni tužilac Okružnog javnog tužilaštva Banja Luka – navedeno je u saopštenju PU Banjaluka.\nTužilac je naložio da se u redovnoj proceduri, nakon kompletiranja i dokumentovanja predmeta, dostavi izvještaj za krivično djelo ‘Samovlašće’.\nKako nezvanično saznajemo u pitanju je Nenad Mrzić (51).


SIROTINJA U IZOLACIJU: U Crnu Goru mogu bogati i to bez izolacije, svi ostali u karantin, čak i sa testom -\nYou are at:Home»DRUŠTVO»SIROTINJA U IZOLACIJU: U Crnu Goru mogu bogati i to bez izolacije, svi ostali u karantin, čak i sa testom\nJoš jedna od mera crnogorskog Nacionalnog koordinacionog tela za zarazne bolesti (NKT) je da se dozvoli dolazak malih aviona i helikoptera, do 10 sedišta, prenose “Vijesti”. Iz Instituta za javno zdravlje objašnjavaju da se radi o prvoj u nizu mera popuštanja restrikcija u avio-saobraćaju i da se ona odnosi na vrlo mali broj ljudi, koje mogu lako pratiti.\nTim letelicama mogu da dođu samo bogati ljudi, koji neće morati u karantin, dok na primer crnogorski građani, koji se i dalje vraćaju iz inostranstva, moraju u izolaciju, čak iako imaju negativan test na koronu.\nNovinar Siniša Luković, koji se bavi avio-saobraćajem, objašnjava ko na ovaj način može da dođe u Crnu Goru.\n“To se nažalost ne dešava ni sa jednim drugim ljudima koji prelaze crnogorsku granicu, evo recimo imamo naše državljane koji dolaze u Crnu Goru sa tzv. repatrijacionim letovima ili imamo naše ljude poput pomoraca koji se vraćaju u Crnu Goru i oni moraju ostati u karantinu od 14 do 28 dana, bez obzira što neki od njih imaju potvrdu da nisu oboljeli od kovida 19”, rekao je Luković.\navioni bogati Crna Gora izolacija\nPrevious ArticleNA 14.GODIŠNJICU NEZAVISNOSTI: Ranko i Matija, simboli dve Crne Gore\nNext Article ALBANSKI VOJNICI PO PRVI PUT NA KOSOVU: Jedinica za posebne operacije služiće u okviru KFOR-a


Prijave za "Interakciju 2015" do 15. aprila – ZoomUe\nPOŽEGA – Nezavisni filmski centar „Filmart“ iz Požege je raspisao je konkurse za učešće na jubilarnom 10. Međunarodnom studentskom filmskom kampu „Interakcija 2015“ i 5. Međunarodnom masterklasu dokumentarnog filma „Interdoc 2015“.\nOvogodišnji kamp „Interakcija“ biće održan od 12. do 29. avgusta 2015. godine, u Požegi, tokom koga će petnaest učesnika, podeljeni u tri ekipe, snimiti tri dokumentarna filma. Na konkurs za učešće na kampu, mogu se prijaviti studenti produkcije, režije, kamere, dizajna zvuka i montaže, koji imaju iskustva u produkciji dokumentarnog filma. Povodom obeležavanja jubilarnog desetog kampa „Interakcija“, pored studenata filmskih škola, pravo učešća na konkursu imaju i bivši učesnici kampa.\nIstovremeno sa drugom fazom „Interakcije“, od 19. do 28. avgusta 2015. godine, biće održan 5. Međunarodni masterklas dokumentarnog filma „Interdoc 2015“, koji će voditi afirmisani reditelji Dragan Elčić i Mladen Matičević. Kroz predavanja i projekcije filmova, predavači će učesnicima masterklasa preneti znanje i iskustvo na temu „Kreativni dokumentarni film“. Pored studenata filmskih škola, na konkurs za učešće na masterkalsu, mogu se prijaviti i filmski i televizijski profesionalci, kao i svi oni koji žele da saznaju više o kreativnom dokumentarnom filmu.\nKonkurs za učešće na kampu „Interakcija“ otvoren je do 15. aprila 2015. godine, dok se zainteresovani za učešće na masterklasu „Interdoc“, mogu prijaviti do 10. juna 2015. godine.\nDo sada na masterklasu, učestvovalo je 46 učesnika iz 22 zemlje, dok su na kampu „Interakcija“, učestvovala 174 učesnika iz 45 zemalja i snimljeno je 35 dokumentarnih filmova. Sedam filmova, snimljenih tokom kampa, osvojilo je osam nagrada na filmskim festivalima u Indiji, Slovačkoj, Rusiji, Bugarskoj, Makedoniji i Srbiji. Na ovogodišnjem „Kustendorf“-u, film „Ringišpil“, snimljen tokom prošlogodišnje „Interakcije“, osvojio je nagradu „Vilko Filač“ za najbolju fotografiju.\nNext story Tuča na sednici Skupštine u Prijepolju (video)\nPrevious story U Zlatiborskom okrugu devet škola radikalizovalo štrajk


Datum kreiranja: četvrtak, 05 jul 2018 11:32\nŽalbe na operatere stalno pristižu u našu redakciju, a Zaštitnik se u nekoliko navrata bavio problemima korisnika njihovih usluga. Sada je tačku na nezakonito poslovanje stavilo i Ministarstvo.\nPenali koje je korisnik morao da plaća iznosili su: mesečna pretplata pomnožena sa brojem preostalih meseci do isteka ugovora\nZabrana i za SBB\nPre godinu dana Ministarstvo trgovine, turizma i telekomunikacija donelo je istu odluku u slučaju kablovskog operatera SBB. Nadležni organi su utvrdili da je ovaj operater prekršio Zakon o zaštiti potrošača i učinio povredu kolektivnog interesa potrošača.\n* ukoliko je potrošač potpisao ugovor bez vremenskog ograničenja, dužan je operateru da isplati samo troškove pretplate za tekući mesec\n* ukoliko je reč o ugovornoj obavezi na određen period (npr. 24 meseca), zbog prevremenog raskida potrošač je dužan da plati operateru samo razliku u ceni za mesece u kojima je koristio uslugu. Naime, ukoliko je zbog ugovora na, na primer, 2 godine dobio popust od 300 dinara na mesečnu pretplatu, on operateru mora da nadoknadi samo taj popust puta broj meseci koliko ga je koristio


Vlada RS proglasila park prirode “Una” – Novosti Plus\n12 Septembra, 2019 Dragana Morača\t0 Comments\nPotpredsjednik Vlade Republike Srpske Srebrenka Golić izjavila je da današnja odluka Vlade o proglašenju Parka prirode “Una” predstavlja još jedan odbrambeni mehanizam Srpske prema vlastima Hrvatske i namjerama da na Trgovskoj gori na granici sa BiH u blizini opštine Novi Grad odlažu radioaktivni nuklearni otpad.\n“Područje koje se proglasi parkom prirode u evropskom zakonodavstvu ima drugačiji i poseban status”, rekla je Golićeva na konferenciji za novinare nakon sjednice Vlade Republike Srpske.\nOna je rekla da se Park prirode “Una” u Republici Srpskoj graniči sa Nacionalnim parkom prirode “Una” u Federaciji BiH, te da obuhvata 13 opština u slivu rijeke Une u kojem živi 230.000 stanovnika.\nGolićeva je podsjetila na sve dosadašnje aktivnosti resornog ministarstva s ciljem sprečavanja namjera Hrvatske za odlaganje radioaktivnog otpada na Trgovskoj gori, ističući da je tim povodom održan niz sastanaka sa predstavnicima hrvatskih vlasti, međunarodna konferencija, te zasjedanje lokalnih parlamenata i Narodne skupštine Republike Srpske.\n← Bilećani ponosni na Tijanu Bošković\nBanjalučka biciklijada →


INFORMATIČKA PODRŠKA I MARKETING\nFAD već pedeset godina uspešno proizvodi delove za upravljanje i vešanje na motornim vozilima i ispunjava zahteve svojih klijenata i partnera. Proizvodni program obuhvata spone i zglobove za sve tipove vozila, oscilirajuća ramena za putnički program, vođice za teretni i autobuski program i delove vešanja za poljoprivredne mašine i specijalna vozila.\nFAD se danas nalazi u sastavu ITH grupacije koja, na nivou grupe, zapošljava hiljadu i pet stotina ljudi. Proizvodnja se nalazi u Gornjem Milanovcu u Centralnoj Srbiji, gde je i sedište kompanije. Poseduju ISO 9001 i TS 16949, dva najvažnija sertifikata u auto industriji.\nVeliki broj mašina i proizvodnih procesa, uz neophodni manuelni rad, a sve pod budnim okom kontrolora, garantuju prepoznatljiv FAD kvalitet, kako za prvu ugradnju tako i za rezervne delove. Naši proizvodi svakodnevno doprinose sigurnosti i pouzdanosti vozila svuda u svetu.\nKvalitet potvrđen redovnim auditima za nas predstavlja logičnu obavezu prema visokim standardima koje smo definisali zajedno sa našim kupcima.


Radio România Internaţional/ Vesti/ Vesti 07.05.2018\nU rumunskim bolnicama jutros je organizovan dvosatni štrajk upozorenja. Osoblje bolnica prekinulo je rad obezbeđujući samo hitne slučajeve. Oni su nezadovoljni ogranićavanjem na 30% plate novčanih naknada kao posledica primene novog zakona o platama, kojim su nekim zaposlenima prihodi smanjeni do 1000 leja, oko 215 evra. Takođe, oni optužuju diskriminaciju, jer su lekarima i nekim kategorijama povećane plate dok su drugim kategorijama smanjene. Federacija SANITAS je saopštila da je skupila više od 50 hiljada potpisa, ispunjavajući uslove za pokretanje opšteg štrajka 11 maja. Poslednih dana predstavnici sindikata razgovarali su sa ministrima rada, zdravstva i finansija, bez da se postigne dogovor.\nVladimir Putin preuzeo je u ponedeljak 4 mandat predsednika Rusije, nakon što je osvojio na martovskim predsedničkim izborima više od 75% glasova birača. Njegovo predsedništvo prekinuto je posle prva 2 mandata na rok od 4 godine u kojem je bio premijer, a predsednik je bio aktuelni premijer, Dimitri Medvedev. Predsednik Vladimir Putin je ponovo predložio Dimitrija Medvedeva za dužnost premijera, na kojoj se ovaj nalazi od 2012 godine. Prema dopisniku Radia Rumunije u Moskvi sledećih dana Putin će saopštiti sastav nove vlade i Predsedničke administracije, struktura koja je uticajnaja od same vlade. Ruska štampa procenjuje da će sačuvati mesta u Vladi šef diplomatije, Sergej Lavrov i Ministar odbrane, Sergej Šojgu što je znak kontinuiteta spoljne politike. Istovremeno, Putinu je potreban izlazak iz izolacije prema Zapadu za realizaciju njegovih ambicioznih unutrašnjih ciljeva koje su prioritet u novom mandatu. Na političkom planu glavna dužnost lidera iz Kremlja je osiguranje tranzicije predaje vlasti 2024 godine kada prema Ustavu, Putin nemože više da se kandiduje za predsednika zemlje. Ceremoniji inauguracije prethodili su u subotu protesti u kojima je zadržano oko 1600 lica, među koje i lider opozicije, Aleksej Navalnij.\nMandat Rumunije na predsedništvu Saveta EU neće biti lak i obeležen je sa dva ključna trenutaka, najime ozvanićenje Bregzita i izrada buđeta EU za period od 2020 do 2024 godine. Ovo je izjavio danas u Bukureštu predsednik Rumunskog udruženja banaka, Serđju Opresku na drugom izdanju Foruma finansiskog tržišta. On je dodao da je predsedništvo Saveta EU pre svega vežba odgovornosti, izazov i istovremeno povlastica da se dokaže ravnoteža u govoru i jasnoća u viziji. Rumunija će predsedavati Savet EU u prvoj polovini sledeće godine. Podsetimo da je predsednik Rumunije, Klaus Johanis razgovarao prošle nedelje u Ruseu, Bugarskoj sa kolegama iz Bugarske i Austrije o osiguranju kontinuiteta bugarskog, austrijskog i rumunskog predsedništva Saveta EU i o povlasticama za regionalnu saradnju.


23. 11. 2021. u 10:13\nPETICA u Lučanima legla je kao naručena, u pravi čas (5:1).\nGubila je Crvena zvezda protiv Mladosti, ali se onda prenula i žestoko uzvratila rafalom, koji je podsetio na njena redovna šampionska izdanja, koja se često prikazuju u prethodne četiri godine.\nOva ubedljiva pobeda trebalo bi da bude i potvrda da su crveno-beli spremni za predstojeće bitne jesenje bitke, od kojih je prva već u četvrtak sa Ludogorecom na "Marakani" u pretposlednjem kolu Lige Evrope. Tim Dejana Stankovića je očitao lekciju bugarskom prvaku na njegovom stadionu (1:0) i ukoliko duplira trijumf, matematički bi obezbedio evropsko proleće, pa bi se prvo mesto u grupi F jurilo u Portugaliji protiv Brage 9. decembra.\nBrojne su kombinacije u preostalim borbama za neku od prve tri pozicije koje vode dalje. Sigurno je da dve pobede garantuju Zvezdi lidersku poziciju i privilegiju da preskoči prvu nokaut rundu i odmah uskoči među šesnaest najboljih u LE. Isto tako, remi u četvrtak teoretski donosi bar treće mesto i utešno mesto u Ligi konferencija, a kalkulacije će zavisiti i od ishoda drugog meča u četvrtak, između Midtjilanda i Brage.\nStankovića sigurno najviše raduje što mu je ekipa prodisala u ofanzivi, pre svega što je Aleksandar Katai raspoložen i spreman da povuče tim. Magiko je u Lučanima postigao het-trik, treći u Zvezdinom dresu.\nNa 20 mečeva ove sezone upisao se 15 puta u strelce i kada je on u formi, sve bude lakše i lepše. Uostalom, Mister je pre nedelju dana rekao da je dobro zategao ekipu pojačanim treninzima u mini-pripremama za vreme reprezentativne pauze, što je moglo da se vidi u poslednjoj petici.\nProblemi ni pred Ludogorec nisu mimoišli njegovu ekipu, najveći je što vezista Sanogo ima problema sa povredom zadnje lože. Mladi NJegoš Petrović odlično ga je zamenio u dva poslednja meča i sve više se nameće da dobije značajniju minutažu.\nZbog crvenih kartona u četvrtak sigurno neće biti Degeneka i Gobeljića, na njihovim pozicijama najverovatnije će se naći Eraković i Gajić. Takve i slične rokade bile su česte i Zvezdina defanziva ne bi trebalo da trpi zbog njih.\nOMLADINCI NAPADAJU EMPOLI\nMLADI fudbaleri Crvene zvezde danas (19.00) gostuju italijanskom Empoliju u revanš utakmici omladinske Lige šampiona. U prvom meču u Beogradu nije bilo pobednika (1:1).\n- Kao i uvek igraćemo napadački fudbal, ići ćemo na pobedu i prolaz, jer u to čvrsto verujemo - rekao je kapiten Stefan Leković.\nFK Ludogorec FK Mladost Lučani FK Crvena zvezda


EU pomoć za osnivanje Centra za rano otkrivanje deformiteta kičme kod dece - Bizlife.rs\n15:24 Knjaževac, 09.10.2019.\nZa rast i razvoj dece od velike je važnosti da imaju zdravu kičmu kao i mogućnost ranog otkrivanja i rešavanja problema držanja tela. Uz dobru prevenciju, pravilno fizičko vežbanje i disciplinu u radu rezultati ne izostaju. Kristina i Mijat dvoje su od brojnih učenika iz Knjaževca koji su nakon testiranja kičme najsavremenijim uređajima u svom rodnom mestu, morali da započnu vežbe. Sada redovno treniraju i znaju koliko im to može pomoći da napreduju.\n„Uvek je bolje što pre rešiti poteškoće ako postoji deformitet, kako ne bismo posle imali većih problema“, kaže Kristina Marjanović, učenica osnovne škole.\nU Knjaževcu je 2018. uz podršku Evropske unije, zvanično otvoren Centar za otkrivanje ranog postularnog statusa, odnosno deformiteta kičme kod dece. Najsavremeniji dijagnostički uređaji omogućavaju detaljnu i preciznu analizu kičmenog stuba, kao i poremećaja u razvoju drugih delova tela. Oprema kojom Centar raspolaže jedina je tog tipa u Srbiji i takav centar je prvi na Balkanu. Omogućava dijagnostikovanje i najmanjeg deformiteta u ranoj fazi što kasnije olakšava korekciju i proces jačanja tela.\nOd osnivanja Centra, koji se nalazi u sklopu Sportskog saveza Knjaževca, oko 4.000 dece i mladih sportista prošlo je testiranje. Nakon testa, na osnovu detaljnih rezultata, pristupa se konkretnim, prilagođenim vežbama koje vode fizioterapeuti i instruktori, profesori Fakulteta sporta i fizičkog vaspitanja. Profesorima je ovo značajan profesionalni izazov jer imaju priliku da rade sa decom kojoj mogu pomoći u razvoju na pravilan način.\nU sali Centra svakodnevno, u dve smene, vežba veliki broj dece koja ovo prepoznaju kao značajnu aktivnost i priliku da se pravilno razvijaju i otklone eventualne deformitete kičme već u ranoj fazi života. Izrađena je i publikacija „Metodologija korektivnog vežbanja“ koja je besplatno dostupna svima.\n„Znam za mnogo starijih ljudi koji imaju problema sa kičmom i ne mogu mnogo toga da rade. Mislim da je vrlo važno što sam na vreme krenuo da idem na vežbe i da tako mogu da ispravim kičmu“ kaže Mijat Bogojević, učenik iz Knjaževca.\nAparati kojima raspolaže Centar potpuno su novi i pružaju preciznu sliku o kompletnom statusu kičme, što u brojnim zdravstvenim ustanovama nije moguće. Učenicima u Knjaževcu posebno je važno što ne moraju da putuju u druga mesta kako bi obavili testiranje.\nPredsednik Sportskog saveza Knjaževca, dr Mikica Vidojević, ističe da 80 do 90 odsto dece ima barem početni, minimlani poremećaj kičme i da je zbog toga izuzetno značajna prevencija i adekvatno reagovanje ukoliko postoji deformitet. Deca su u velikoj meri izložena nezdravom načinu života, nedovoljno fizički aktivna, što povećava mogućnost pojave deformiteta i nepravilnog razvoja.\n„Preventiva je osnova medicine, a ima i svoju ekonomsku isplativost jer je uvek bolje sprečiti nego lečiti. Pokušavamo da decu u ranom uzrastu uvedemo u sistem rada, korekcije, u sistem vežbanja i da omogućimo da imamo zdraviju populaciju“ navodi dr Vidojević.\nDijagnostički centar za otkrivanje ranog posturalnog statusa u Knjaževcu od osnivanja sistematski radi na edukaciji zajednice o značaju prevencije deformiteta i pregleda dece. Prvobitno su organizovani sastanci sa direktorima škola, zatim sa nastavnicima i učiteljima, a nakon toga i sa roditeljima kako bi što veći broj ljudi bio upoznat sa značajem testiranja dece.\nAparati kao i čitav sistem od dijagnoze do vežbanja, omogućava da se i najmanji deformitet prepozna u ranoj fazi i da se pravilnim radom otkloni.\nKapaciteti Centra za otkrivanje ranog postularnog statusa već sada daleko prevazilaze potrebe opštine Knjaževac, pa na preglede sve češće dolaze deca iz drugih delova Srbije, ali i iz regiona. U narednom periodu, u planu je izrada online aplikacije koja će omogućiti da se dete testira, kodom „veže“ za aparat i dobije online uputstva o neophodnim vežbama.\nDijagnostički centar u Knjaževcu osnovan je sredstvima EU, u okviru projekta prekogranične saradnje Srbije i Bugarske. Pregledi za decu su potpuno besplatni.


Kemal Ademović: Očekujemo veću transparentnost uprave u Muzeju Alije Izetbegovića – Narod i Pravda\nKemal Ademović: Očekujemo veću transparentnost uprave u Muzeju Alije Izetbegovića\nPovodom objavljivanja konkursa za imenovanje direktora JU „Muzej Alije Izetbegovića“, iz Naroda i Pravde pozivaju upravu ove institucije da konkurs objavi i u dnevnim listovima koji su tradicionalno čitani na području Kantona Sarajevo.\nKonkurs za imenovanje direktora JU „Muzej Alije Izetbegovića“ objavljen je u Dnevnom listu, koji, iako je na jednom dijelu teritorije BiH čitan, ima zanemarljivu čitanost na području Kantona Sarajevo.\n„Vlast u Kantonu Sarajevo nije mijenjala postojeću upravu Muzeja imenovanu od strane SDA na taj način dajući im priliku da pokažu transparentnost i kvalitet u radu. Objava konkursa u dnevnom listu koji je vrlo slabo čitan u Kantonu Sarajevo budi sumnju da se radi o pokušaju skrivanja konkursa od šire javnosti“ smatra Ademović.\n„Takvi postupci šalju lošu poruku i svakako ćemo nastojati da ih preispitamo kao i cjelokupan rad dosadašnje uprave. Narod i Pravda se prilikom raspodjele institucija u sadašnjoj koaliciji u KS izborio za Muzej dajući time šansu i punu podršku prezentiranju lika i djela našeg rahmetli predsjednika Alije Izetbegovića. Smatrali smo da je naša misija očuvanje sjećanja na jednu takvu izuzetnu ličnost u historiji Bosne i Hercegovine i Bošnjaka i tu misiju nikada nećemo iznevjeriti. Njegove riječi i djela zauvijek ostaju putokaz onima koji nastavljaju borbu za narod i državu. Ovo reagiranje ujedno je i pokušaj da do što većeg broja građana KS, posebno onih stručnih i kvalifikovanih, dođe informacija da je konkurs raspisan i da je još uvijek u toku“, poručuje na kraju politički direktor Naroda i Pravde, Kemal Ademović.


Bivši britanski premijer Toni Bler izjavio je da bi se pandemija izazvana korona virusom skratila za tri meseca da su svetski lideri sarađivali oko nabavke vakcina, testiranja i lekova.\nOn je to rekao za Gardijan ističući da bi svet trebalo bolje da se pripremi za narednu pandemiju.\nBler je pozvao Veliku Britaniju da preuzme vođstvo u razvoju nove "infrastrukture zdravstvene zaštite" koja bi obezbedila da se zemlje bolje koordinišu u identifikovanju novih pretnji, kao i u razvoju, ispitivanju i proizvodnji vakcina i lekova.\n"Da je postojala globalna koordinacija pre godinu dana, mislim da bi smo skratili pandemiju za bar tri meseca", rekao je Bler.\nPrema njegovim rečima, za identifikovanje virusa, razvoj vakcine i distribuciju vakcine je oko 15 meseci, a kako dodaje rezultat toga je da je svet pretrpeo ogroman, katastrofalan ekonomski i zdravstveni gubitak.\nBler je dodao i da iz pandemije treba izvući pouku, odnosno da svet mora da bude spreman za ponavljanje ove ili neke druge pandemije.\n"KOVID-19 NEĆE BITI ELIMINISAN" Toni Bler o korona virusu: Ljudi moraju da nauče ŽIVE S NJIM


10 najboljih noćenja s doručkom u Juiz de Fora - TripAdvisor\nSmeštaj s uslugom doručka (B&B) - Juiz de Fora, Brazil\nNoćenja s doručkom/Pansioni (Juiz de Fora)\nNoćenja s doručkom - Juiz de Fora\n11 od 77 objekata odgovara vašim filterima. Obriši sve filtere\nBr. 1 od 11 – objekti sa najboljim odnosom cena/kvalitet – Noćenja s doručkom - Juiz de Fora\nBr. 2 od 11 – objekti sa najboljim odnosom cena/kvalitet – Noćenja s doručkom - Juiz de Fora\nBr. 3 od 11 – objekti sa najboljim odnosom cena/kvalitet – Noćenja s doručkom - Juiz de Fora\nBr. 4 od 11 – objekti sa najboljim odnosom cena/kvalitet – Noćenja s doručkom - Juiz de Fora\nBr. 5 od 11 – objekti sa najboljim odnosom cena/kvalitet – Noćenja s doručkom - Juiz de Fora\nBr. 6 od 11 – objekti sa najboljim odnosom cena/kvalitet – Noćenja s doručkom - Juiz de Fora\nBr. 7 od 11 – objekti sa najboljim odnosom cena/kvalitet – Noćenja s doručkom - Juiz de Fora\nBr. 8 od 11 – objekti sa najboljim odnosom cena/kvalitet – Noćenja s doručkom - Juiz de Fora\nBr. 9 od 11 – objekti sa najboljim odnosom cena/kvalitet – Noćenja s doručkom - Juiz de Fora\nBr. 10 od 11 – objekti sa najboljim odnosom cena/kvalitet – Noćenja s doručkom - Juiz de Fora\nBr. 11 od 11 – objekti sa najboljim odnosom cena/kvalitet – Noćenja s doručkom - Juiz de Fora


Bivši takozvani premijer Ramuš Haradinaj rekao je da je izjava predsednika lažne kosovske vlade Aljbina Kurtija da su sporazumi sklopljeni u Minhenu bez njegovog znanja, osramotila tu lažnu državu i razočarala SAD.\nHaradinaj je rekao da bi Kurti trebalo da pozove članove radne grupe Kosovske uprave civilnog vazduhoplovstva i drumskog saobraćaja i obavesti se o detaljima onoga što je dogovoreno.\nHaradinaj je na svojoj Fejsbuk stranici podsetio da je 30. januara pozvao službenike Ministarstva infrastrukture da ih obavesti o sporazumu koji će biti potpisan uz posredovanje specijalnog izaslanika Ričarda Grenela.\n„Ova fotografija snimljena je 30. januara 2020. Kao premijer zemlje, pre dve nedelje pozvao sam na sastanak radne grupe Kosovske uprave civilnog vazduhoplovstva i drumskog saobraćaja, odnosno službenike ministarstva, da ih obavestim o pismu o namerama za železnicu koje će biti potpisano sa Srbijom uz posredovanje Grenela. Zamolio sam ih i da ne razgovaraju o bilo čemu što je u suprotnosti sa Ustavom Kosova“, napisao je Haradinaj na Fejsbuku.\n„Premijer Kurti je trebalo to da učini a ne da sramoti zemlju rekavši da nije obavešten”, napisao je Haradinaj.


Predsednik Vučić obišao poplavljena područja | Predsednik Republike Srbije\nPredsednik Vučić obišao poplavljena područja\nPredsednik Republike Srbije Aleksandar Vučić obilazi poplavljena područja na teritoriji Krupnja, Lučana, Guče, Kraljeva, Sirče i Trstenika. Meštanima je poručio da je država dužna da im pomogne, i da će to i učiniti.\n"Za samo pet godina smo napravili ogromnu promenu, čudo, petostruko je Srbija zaštićenija nego što je bila", rekao je predsednik Vučić.\nPredsednik Vučić obišao je danas tokom posete Krupnju i novoizgrađeni most na putu Ljubovija - Krupanj i poručio da će se država, uz lokalne samouprave, truditi da bude dobrih puteva u tom delu zemlje.\n"Ulagali smo mnogo novca u Krupanj i srećan sam što se vidi koliko je bilo važno da uredimo rečna korita. Moramo još da radimo, sad smo videli gde su nam slabe tačke, da te stvari popravimo i još novca dodamo i sa tim krećemo koliko odmah", poručio je predsednik Vučić.\n"Rešićemo to konačno, jednom za uvek da se Bijelica više ne izliva", naglasio je predsednik Vučić.\nPredsednik Aleksandar Vučić obišao je danas u Srednjoj školi "Dragačevo" u Guči radionicu i fiskulturnu salu, koje su oštećene tokom poplava i kojima je potrebna rekonstrukcija. Radnici u radionici su ga upoznali sa tim da je voda u roku od sat vremena poplavila prostoriju, da je porasla za dva metra i da su svi motori uništeni, ali da su đaci evakuisani na vreme.\nPredsednik Aleksandar Vučić obišao je danas i preduzeće "Radijator inženjering" u kraljevačkom naselju Grdica, koje je nedavno pogođeno poplavama i istakao da bi za Kraljevo bila katastrofa da nakon 2014. godine nije urađen protivpoplavni bedem. Kako je predsednik rekao, važno je da se popune i preostale "rupe" u zaštiti od poplava, odnosno da se u potpunosti urede manji, lokalni vodotokovi.\nPredsednik Vučić je istakao da će za Lučane i Kraljevo biti potrebno oko 1,8 miliona evra za uređivanje korita reka.\nPredsednik Vučić obišao je danas i naselje Sirča kod Kraljeva, koje je pretrpelo najveću štetu od bujičnih poplava i istakao da je izbegnuta katastrofa iz 2014. godine zahvaljujući svemu onome što je od tada urađeno na odbrani od poplava. On je najavio da će do kraja godine biti izgrađena sva 23 mosta na teritoriji Kraljeva, koja su oštećena u poplava početkom juna.\nPredsednik Vučić je rekao da je ponosan na Vojsku Srbije što je pritekla u pomoć građanima i postavila pontonski most, kako bi stanovništvo Sirče moglo da prelazi reku.\n"U Kraljevu je sigurno najveća šteta. Morava je izdržala sve što smo radili oko nje, ali su problem napravili bujični tokovi“, objasnio je predsednik Vučić i dodao da će biti uložen i dodatni novac za utvrđivanje reka u tom delu Srbije.\nPredsednik Vučić je naveo, kada je reč o novčanoj pomoći građanima koji su najviše ugroženi poplavama, da je pitanje pravičnosti kome je novac najpotrebniji i da će o tome odlučivati nadležna komisija.\nPredsednik Vučić posetio je naselje Gornji Ribnik u Trsteniku, koje je pretrpelo veliku štetu usled poplava prethodnih dana, kao i poplavljenu kuću porodice Maksić. On je, u razgovoru sa domaćinima, istakao da država ima novac i da će finansijski odmah pomoći oštećene.\n"Nećete čekati mesecima. Biće jedna komisija koja će izaći, i za koji dan rešavamo sve. Ne možemo da damo preko hleba pogače, ali možemo da damo da bude bolje“, poručio je predsednik Vučić.


Bogdanović: Tehnički kapaciteti CNP-a nedovoljni - Vijesti.me\nRAZGOVARALI O ORGANIZACIJI, RADU...\nTehnički kapaciteti Crnogorskog narodnog pozorista (CNP) ne odgovaraju njegovim sve zahtjevnijim potrebama, ocijenjeno je u razgovoru ministra kulture Aleksandra Bogdanovića sa rukovodstvom CNP-a.\nKako je saopšteno iz Ministarstva, Bogdanović je danas sa direktoricom CNP-a Zoranom Kralj, umjetničkim direktorom Branimirom Popovićem i saradnicima, razgovarao o organizaciji, radu i programima nacionalnog pozorišta.\nNavodi se da je rukovodstvo CNP-a informisalo Bogdanovića da je u proteklih 20 mjeseci pozorište realizovalo 13 premijera i 450 programa, ponovo aktiviralo Bijenale crnogorskog teatra, kao i da imaju u planu osnivanje regionalnog teatarskog festivala.\n„Bogdanović je istakao da su ostvareni rezultati CNP-a u programskom smislu za pohvalu, i izrazio uvjerenje da će se takva dinamika rada i produkcije nastaviti i u narednim mjesecima“, kaže se u saopštenju.\nNavodi se da je, osim o programskim aktivnostima, razgovarano i o tehničkim kapacitetima, za koje su se sagovornici saglasili da ne odgovaraju sve zahtjevnijim potrebama nacionalnog pozorista.\nBogdanović je podsjetio da je tokom prethodne godine obezbijeđeno 220 hiljada EUR i da su pokrenute aktivnosti na adaptaciji Male scene, koja je prvenstveno namijenjena studentima Fakulteta dramskih umjetnosti.\n„Radove je potrebno dodatno intenzivirati, kako bi se što prije priveli kraju” istakao je Bogdanović.\nPrepoznata je, između ostalog, i potreba rekonstrukcije i adaptacije krova, i klimatizacije velike sale, koja mora biti u prioritetima Ministarstva i Pozorišta.\n„Sagovornici su istakli i potrebu obezbjeđivanja adekvatnog magacinskog prostora za potrebe Pozorišta, i naglasili da je u saradnji sa Opštinom Danilovgrad već odabrana lokacija na kojoj će se planirani objekat graditi“, kaže se u saopštenju.\nBogdanović je, kako se navodi, istakao da Ministarstvo i CNP moraju biti partneri i zajedno raditi na stvaranju što boljih uslova za obavljanje pozorišne djelatnosti u Crnoj Gori.\nSemjuel 10 mjeseci i 1 nedelja\nJedna žičara u CNP bi pomogla.\nZvonkora 10 mjeseci i 1 nedelja\nŠto je bilo sa onim stadionom na Cetinju što je postavljen kamen temeljac?\nDukljanin 10 mjeseci i 1 nedelja\nKakav "stručnjak" opšte prakse? Tri (radna) dana nije proveo na čelu ministarstva kulture ...\nDa necete to da ga privatizujete ili izdate u zakup ;)


7 stvari koje možda niste znali o Njujorku - National Geographic Srbija\nOtkrijte i Kako izgleda Njujork bez ljudi?\n1. Tajna železnička stanica ispod hotela Waldrof Astoria\nNajpoznatiji hotel u Njujorku, čija je originalna lokacija iz 1893. godine u stvari bila mesto gde se sad nalazi Empajer stejt bilding, leži iznad tajne železničke stanice poznatije kao Track 61, koja je u stvari produžetak stanice Grand Central, smeštene nekoliko ulica od hotela.\nSaznajte i 8 najlepših metro stanica na svetu\nNapravljena je 1930-ih godina za bivšeg predsednika SAD-a Frenklina Delana Ruzvelta kako bi mogao da koristi tajni ulaz u hotel.\n2. Prvi podzemni park na svetu\nBudući da postoji High Line, javni park na uzvišenju sagrađen na napuštenoj teretnoj prugi na Zapadnoj strani Menhetna, počeo je da se gradi prvi podzemni park na svetu The Lowline, koji će biti završen do 2021. godine.\nSmešten je u jednoj od poslednjih zelenih regija u gradu.\nPostoji bogatstvo divljeg života koji može da se otkrije u betonskoj džungli, poput najveće koncentracije sivog sokola u Njujorku koji svoja gnezda prave na mostovima i oblakoderima širom grada.\nHiljade životinjskih vrsta je otkriveno u gradskim parkovima uključujući i Staten Ajland, gde se može pronaći raznovrstan životinjski svet od stotinu vrsta ptica do belorepih jelena, zečeva i snapping kornjače, jedna od najvećih slatkovodnih kornjača.\nU Bronksu možete videti kojote, oposume, prugaste tvorove (u parkovima severnog Menhetna) i bebe slepih miševa.\ndivlje životinje Njujork Sjedinjene Države Nacionalni park Železnica


KO JE NAJBOLJI „AJVAR MAJSTOR“ U 2016. GODINI?\n1 godinu 7 meseci pre\t#1024 od Zarko\nZarko je napravio novu temu: KO JE NAJBOLJI „AJVAR MAJSTOR“ U 2016. GODINI?\nProteklog vikenda na Zlatiboru, u okviru manifestacije „Izađi mi na teglu“, ekipa „Buba“ proglašena je za najboljeg ajvar majstora u Srbiji za 2016. godinu. Na početku svog putovanja, organizatori manifestacije i Roda su, otvaranje manifestacije obeleželi donacijom 1.000 tegli ajvara Centru u Zvečanskoj u okviru akcije „Jedna tegla za puno osmeha“, a do kraja takmičenja okupili su preko 2.000.000 učesnika i napunili 4.500 tegli ajvara.\nVeliki takmičarski karavan “Izađi mi na teglu” na Zlatiboru je završio treću sezonu potrage za najboljim receptom u Srbiji i nakon 20 gradova, 4.500 napunjenih tegli ajvara i preko 350 ekipa i 1.500 takmičara, uspešno proglasio najboljeg ajvar majstora u 2016. godini. Ekipa „Buba“ pravi najbolji ajvar u Srbiji. Drugo mesto je pripalo ekipi “Kumanovka” sa Zlatibora, dok je treće mesto osvojila ekipa ”Unija žena” iz Požege.\nTreća sezona manifestacije koja putuje kroz Srbiju „Izađi mi na teglu“ okupila je preko 2.000.000 učesnika. Najbolji majstori u pripremi ovog tradicionalnog i proslavljenog specijaliteta balkanske kuhinje, su još jednom u samom finalu ukrstili svoje varjače i recepte, kako bi osvojili prestižnu titulu najboljeg ajvar majstora u Srbiji.\nRoda, kao domaća trgovina sa tradicijom i ove godine je podržala manifestaciju, čiji cilj je da spoji tradicionalno i moderno, dobar recept sa istančanim ukusom i pronađe najbolji recept za ajvar u Srbiji. U toku trajanja ovog gastro izazova, Roda je obezbedila i velika akcijska sniženja na proizvode za pripremu zimnice, kao i bogatu ponudu ovih proizvoda, kako bi omogućila potrošačima da u toku pripreme zimnice obave kupovinu na jednom mestu i sačuvaju svoje kućne budžete.


Tokom vikenda sanirane četiri obimne havarije\nNa Telepu, u Ulici Heroja Pinkija, havariju je izazvao veliki koren drveta koji je usled kiše i rastresitog zemljišta probio vodovodnu cev. Saniranje te havarije trajalo je duže jer su se čekali radnici iz JKP-a „Gradsko zelenilo“ koji su trebali da uklone drvo kako bi radnici JKP-a „Vodovod i kanalizacija“ mogli da pristupe sanaciji.\nIako je o tome već bilo reči, podsetićemo naše korisnike da ekipe koje rade na Održavanju vodovodne mreže izlaze na teren po svakoj prijavi, bez obzira da li je kvar prijavljen noću ili vikendom, ali da postoje kriterijumi na osnovu kojih se odlučuje koja će se havarija raditi prva u slučaju da ih ima više. Takođe, podsećamo da se više od 40 odsto havarija događa na nelegalno izgrađenim mrežama kojih, po našim procenama, ima nekoliko stotina kilometara.\nApelujemo na sugrađane da budu strpljivi i imaju razumevanja jer JKP „Vodovod i kanalizacija“ uvek angažuje sve raspoložive resurse kako bi u najkraćem mogućem roku završilo radove i uspostavilo uredno vodosnabdevanje. Samo ovog vikenda, tačnije u vremenskom rasponu od 18 sati, desile su se četiri velike havarije koje su, uz manje ili više poteškoća, na kraju uspešno sanirane.


POSLANICI PSBIH SUTRA O BUDŽETU ZA OVU GODINU | Hayat.ba\nPOSLANICI PSBIH SUTRA O BUDŽETU ZA OVU GODINU\nPrijedlog zakona o budžetu institucija Bosne i Hercegovine i međunarodnih obaveza za 2019. godinu jedna je od 48 tačaka dnevnog reda koje bi trebali razmatrati poslanici Predstavničkog doma Parlamentarne skupštine BiH na sjednici zakazanoj za sutra, 18. decembra.\nOvogodišnji budžet, koji iznosi gotovo 1,8 milijardi KM, do sada nije usvojen zbog zastoja u radu PSBiH te su ove godine bh. institucije funkcionirale kroz četiri tromjesečne odluke o privremenom finansiranju.\nUkupni prihodi, primici i finansiranje institucija BiH u 2019. godini iznose 966.000.000 KM, što je za 16.000.000 KM više nego 2018. godine čime je omogućeno povećanje plaća vojnicima i toplog obroka za dvije KM zaposlenim u institucijama BiH, osim izabranim i imenovanim funkcionerima.\nBudžet polazi od Globalnog okvira fiskalnog bilansa i politika u BiH za period od 2019. do 2021. godine i nakon procedure u Vijeću ministara upućuje se Predsjedništvu BiH.\nPred poslanicima su i izvještaji o izvršenju budžeta za 2017. i 2018. godinu, te izvještaje o finansijskoj reviziji izvršenja budžeta za 2017. i 2018. godinu.\nZamjenik glavnog revizora BiH Jasmin Pilica u obraćanju članovima Komisije za finansije i budžet, koji su jednoglasno podržali te dokumente, istaknuo je da se u izvještajima ponavljaju ocjene koje se odnose na neriješeno pitanje državne imovine te neurednog popisa stalnih sredstava.\nMeđu zamjerkama revizora su i one koje se tiču ispunjavanja obaveza i potraživanja, kao i nedovoljno razvijenog sistema kontrole finansijskog upravljanja i interne kontrole.\nTrebao bi biti razmatran i Prijedlog zakona o osiguranju depozita u bankama u drugom čitanju te izmjene Zakona o platama i naknadama koje predviđaju ograničenje visine otpremnine.\nNa dnevnom redu su i izmjene Krivičnog zakona, kao i 28 međunarodnih sporazuma od kojih se nekoliko tiče osiguranja sredstava za nastavak realiziranja infrastrukturnih projekta.


POTPUNI OBRT: Vrhovni sud ”oborio” Bajdenovu odluku da uvede vakcinu za zaposlene - Page 2\nOdluku su donele većinom od šest od devet sudija za prekršaje, svi konzervativci, pri čemu su tri progresivne sudije Suda izrazila svoje protivljenje. Ovi drugi su, pak, dobili podršku dvojice svojih konzervativnih kolega da spasu obavezu vakcinacije u domovima zdravlja, koja se tiče oko 20 miliona ljudi.\n„Razočaran sam što je Vrhovni sud odlučio da blokira zdrav razum, potencijalno spasonosni zahtev“, ali „nastaviću da koristim svoju platformu kao predsednik da pozovem poslodavce da učine ono što je neophodno da zaštite zdravlje Amerikanaca i ekonomiju“, napisao je Džo Bajden u saopštenju odgovarajući na odluku.\nDžo Bajden je borbu protiv pandemije učinio jednim od svojih prioriteta, ali se suočava sa izbijanjem kontaminacije pod dejstvom varijante Omikrona.\nSjedinjene Države, gde je samo 62% stanovništva potpuno vakcinisano zbog veoma izraženih političkih podela po tom pitanju, do sada su zabeležile više od 845.000 smrtnih slučajeva.


U Srpskoj nema vehabijskih zajednica – Zvornik Danas\nNaslovna/VIJESTI/Društvo/U Srpskoj nema vehabijskih zajednica\nLAKTAŠI – Ministar unutrašnjih poslova Republike Srpske Dragan Lukač izjavio je danas da u Srpskoj nema vehabijskih zajednica, kao u Federaciji BiH /FBiH/, i da je bezbjednosna situacija dobra.\n„U Republici Srpskoj nema enklava koje ne poštuju zakone i žive život bez kontrole i uticaja naše policije. Na području Srpske ima pojedinaca koji su pripadnici vehabijskog pokreta, ali kontrolišemo njihova kretanja i aktivnosti“, rekao je Lukač novinarima u Laktašima nakon sastanka sa načelnikom te opštine Miroslavom Kodžomanom.\nLukač je naveo da svi pripadnici vehabijskog pokreta nisu teroristi.\n„U Republici Srpskoj nema potrebe za bilo kakvom panikom. Policija u Srpskoj kontroliše sve što je potrebno da bi bila održana dobra bezbjednosna situacija“, naglasio je Lukač i ocijenio da na području Laktaša nema bezbjednosnih problema.\nOn je napomenuo da je na sastanku sa Kodžomanom bilo riječi i o kasarni u Zalužanima u kojoj bi trebalo da budu smještene pojedine organizacione jedinice Ministarstva unutrašnjih poslova Republike Srpske /MUP/.\n„Razgovarali smo i o kasarni Sarica, gdje bi trebalo da bude locirana Stanica policije Trn, kao i vatrogasna jedinica i civilna zaštita. Nadam se da ćemo ove aktivnosti veoma brzo realizovati“, rekao je Lukač.\nKodžoman je naglasio da je saradnja lokalne zajednice sa policijom veoma dobra.\n„Veoma smo zadovoljni ovom saradnjom. Očekujem da u narednom periodu bude riješeno pitanje vlasništva zemljišta u kasarni u Zalužanima gdje bi bili smješteni pripadnici MUP-a, kao i zemljište u kasarni Sarica koje je nama potrebno“, rekao je Kodžoman.\nOn je naveo da opština Laktaši pokušava da razvije sve komunalne usluge u Mjesnoj zajednici Trn.\nlukač srpska vehabije


Premijer Srbije tri godine odbija da potpiše sporazum kojim bi se status Ruskog centra izjednačio sa NATO, tvrde diplomatski izvori\n"Nikolić i Dačić doveli Vučića u nemoguću poziciju"\n*Umesto da pomažu da se problemi reše, Nikolić i Dačić vrše najveći pritisak za potpisivanje sporazuma sa Rusijom, pominju sagovornici Danasa\nPredsednik Srbije Tomislav Nikolić nije razgovarao sa premijerom Aleksandrom Vučićem o potpisivanju sporazuma sa Rusijom kojim bi se Rusko-srpskom centru u Nišu dao isti status koji ima NATO, saznaje Danas u diplomatskim izvorima upućenim u rad predsednika Vlade Srbije. Kako prenose za naš list, "i Tomislav Nikolić i Ivica Dačić doveli su Aleksandra Vučića u nemoguću poziciju".\nBeograd - 22. februar 2016. 19:10\n"U tome su imali pomoć gotovo celokupne javnosti i skoro svih medija. Odjednom su svi lažno podigli temu u vezi sa NATO ni iz čega, ono što postoji već godinama, da bi se na sve to onda pojavio i sporazum sa Rusijom. Vučić za sada ćuti o tome, a kakav će konačan odgovor biti za sada se ne zna. Umesto da mu pomognu, Nikolić i Dačić su vršili najveći pritisak. I koliko Vučiću smeta jačanje desničarskih snaga, toliko ih ovi pomažu", napominju sagovornici našeg lista.\nPrema njihovim rečima, premijer Srbije ne bi pristao na potpisivanje sporazuma sa Rusijom sada.\n"Rusija već tri godine unazad pritiska premijera Vučića da potpiše taj sporazum, a on je to odbijao. Postavlja se pitanje u čijem interesu rade predsednik države i potpredsednik Vlade i šef diplomatije poturajući opet tu temu o potpisivanju sporazuma sa Rusijom, uoči dolaska Dmitrija Medvedeva u Beograd", napominju sagovornici Danasa.\nPrema njihovoj interpretaciji, predsednik Srbije Tomislav Nikolić verovatno priprema teren za posetu Moskvi, 9. marta, kada će Vladimir Putin da oceni da li se dovoljno zalagao za potpisivanje tog sporazuma.\n"Nije izvesno da će premijeri Srbije i Rusije, tokom posete Dmitrija Medvedeva Beogradu potpisati bilo kakav sporazum o Rusko-srpskom humanitarnom centru u Nišu", rečeno je Danasu u vrhu države, u izvorima bliskim predsedniku Srbije Tomislavu Nikoliću. Kako nam je objašnjeno, "predsednikova želja" je da takav jedan sporazum bude potpisan, a da li će se to zaista i dogoditi, pitanje je za Vladu Srbije, odnosno premijera Vučića.\n"Predsednik Srbije je za potpisivanje jednog takvog sporazuma jer se zalaže za ujednačavanje i stvaranje balansa, s obzirom na sporazume koje imamo sa NATO. Za eventualno potpisivanje sporazuma zadužena je Vlada Srbije", ističu sagovornici Danasa koji su zahtevali anonimnost.\nPredsednik Srbije Tomislav Nikolić izjavio je nedavno, nakon što je potpisao ukaz o proglašenju Zakona o sporazumu sa NATO, da bi sporazum kojim bi ljudstvo Rusko-srpskog humanitarnog centra u Nišu steklo ista prava i obaveze kao i pripadnici NATO-a na teritoriji Srbije, mogao da bude potpisan tokom posete predsednika Vlade Rusije Dmitrija Medvedeva. Nikolić je za portal Sputnjik Srbija ocenio da bi potpisivanje takvog sporazuma predstavljalo "dobar balans" kojim bi praktično bila potvrđena vojna neutralnost Srbije. Nikolić je rekao i da ne utiče na potpisivanje, već da samo iznosi svoj stav.\n"Nema nikakvog ozbiljnog razloga da Srbija ne potpiše sporazum sa Rusijom o Centru u Nišu", rekao je za Sputnjik ruski ambasador u Beogradu Aleksandar Čepurin.\n"Potpisivanje širokog sporazuma Srbije sa NATO-om je pre povod da se setimo dodatnog sporazuma o Rusko-srpskom humanitarnom centru, koji ima daleko više tehnički karakter, a čije se potpisivanje tako dugo odlaže iz meni nejasnih razloga. Kako shvatam, njega ima u vidu predsednik Tomislav Nikolić. Centar u Nišu je dosta skromna rusko-srpska humanitarna organizacija. Poređenja sa NATO-om su ovde, blago rečeno, na staklenim nogama. Dodatni sporazum o RSHC uslovljen je osnovnim Sporazumom između vlada Rusije i Srbije o formiranju RSHC, od 25. aprila 2012. U članu 20 osnovnog sporazuma kaže se da će strane dodatnim dokumentom dati Centru povlastice, privilegije i imunitet neophodan za osiguranje njegovog rada. U ovom trenutku, nacrt sporazuma je potpuno spreman. Svako slovo je usaglašeno. Ne vidim nikakve ozbiljne razloge da on ne bude potpisan. Pa i da bude potpisan u okviru posete Dmitrija Medvedeva Srbiji", istakao je Čepurin.\nMarija Zaharova: NATO ponižava Srbiju\nPogibija dvoje službenika srpske ambasade u Libiji dešava se u pozadini pokušaja Zapada da tu istu Srbiju uvuče u NATO, što predstavlja poniženje za tu zemlju, ocenila je portparolka Ministarstva spoljnih poslova Rusije Marija Zaharova. Zaharova je rekla da je i Srbiji i Crnoj Gori rečeno da moraju da budu u NATO-u jer je to u interesu njihove bezbednosti.\n"Kako možete da štitite tu zemlju (Srbiju) kad, uprkos raspoloživim informacijama da ljude drže kao taoce, vi ih bombardujete? O kakvoj bezbednosti pričate? To je posebna vrsta poniženja, pokušaj da se nametne stokholmski sindrom, kad prisilite žrtvu da vas voli i da javno prizna da želi da bude sa vama", istakla je Zaharova.


Novi napad na policiju Kosova – SNEWS\nAktuelno Društvo Politika Regija Srbija\nNovi napad na policiju Kosova\nBy SNews 16. Aprila 2022. 367 No comment\nNa sjeveru Kosova u mjestu Šarpelje kod Jarinja, graničnog prijelaza sa Srbijom, u blizini policijskih vozila rano jutros bačene su dvije eksplozivne naprave. Nije bilo povrijeđenih i materijane štete.\nKako je navela Policija Kosova eksplozije su se dogodile oko tri sata ukjutro u blizini policijskog automobila koji se nalazio na statičnoj tački gdje je policija bila usmjerena na sprečavanju krijumčarenja.\n“Sa lica mjesta je konstatovano da je u staklu policijskog automobila ostao komad papira (sumnja se na omotač pirotehničkog alata). Incident se dogodio u dijelu koji je blizu teritorije Srbije, a sumnja se da je na ova vozila bačena sa teritorije Srbije. Policija već odavno prati ilegalno zatvorenu cestu koja je korištena za krijumčarenje robe”, navodi se u saopštenju.\nU ovom incidentu nije bilo povrijeđenih ni materijalne štete. Policija Kosova ističe da će nastavite operativne aktivnosti na sprečavanju prekograničnih krivičnih djela na tom području i pružanju sigurnosti za sve.\nNa sjeveru Ksova ovo je u posljednja četiri dana bio peti napad na policiju.\nPolicija Kosova je napadnuta i 15. aprila, a to je na vanrednoj konferenciji za medije potvrdio ministar unutrašnjih poslova Kosova Dželal Svećlja (Xhelal Sveçla). Kako je objasnio do tog napada je došlo kada je policijska ekipa krenula da preuzme smenu na granični prelaz sa Srbijom.\nMinistar Svećlja je rekao da su “različite grupe u posljednja tri dana izvršile četiri napada na tom području”.\nPremijer Kosova Aljbin (Albin) Kurti poručio je 15. aprila da ovakvi napadi neće zaustaviti borbu protiv korupcije i organizovanog kriminala, te da će nastaviti da štite vladavinu prava.\nOn je pozvao Srbiju da osudi i ogradi se od “nasilnih terorističkih napada na policiju, od kojih su neki bili kosovski Srbi”.\nIzvor: RSE, SNews.\nFoto: Policija Kosova\nTagovi: Kosovo napad na policiju policija\nSrbija: NALED, GIZ i Esotron prikupili 1.300 tona otpada od hrane\nFudbaleri Tutina deklasirali Šumadiju


Tehničko obezbeđenje i zaštita | GEM Company\nTehničko obezbeđenje i zaštitaadministrator2020-03-15T23:57:45+00:00\nPredstavlja preduzimanje preventivno-tehničkih, protivdiverzionoh, protivprovalnih i protivpožarnih mera radi zaštite objekata, imovine, stvari u transportu i lica primenom tehničkih sredstava i uređaja.\nU Dežurnom operativnom centru, neprekidno 24 časa, vrši se monitorisanje protivprovalnih i video-signala i primaju izveštaji o stanju bezbednosti na objektima. U slučaju alarmnih i drugih bezbednosno kritičnih situacija na objektima vrši se intervencija sopstvenim snagama, obaveštavaju korisnici usluga a po potrebi i policija.\nCilj preduzimanja ovih mera je alarmiranje, neutralisanje i sprečavanje nedozvoljenog, tajnog ili nasilnog pristupa u štićene objekte, zone, i reone; otkrivanje i uklanjanje eksplozivnih, otrovnih i drugih štetnih materija, i detekcija i eliminacija požarnih opasnosti.\nOsim fizičkih i tehničkih barijera, za zaštitu pojedinih značajnih objekata i restriktivnih prostora u njima, primenjuju se najsavremenija tehnička sredstva. I kod ovog vida zaštite nezamenljiva je uloga kvaliteta ljudskih resursa koji opslužuju tehnička sredstva. Na ovim poslovima u preduzeću se angažuje respektivan broj lica informatičke, telekomunikacione, mašinske i druge struke.


GOSTOVANJA UČESNIKA BELISSIME NA RADIO BEOGRADU\nU proteklih nekoliko meseci učesnici projekta BELISSIMA gostovali su više puta na Radio Beogradu 2 u okviru naučne emisije "Solaris" koju vodi Srdja Janković:\n1) Dr Zorica Cvetković gostovala je 19. 10. 2010. i tom prilikom je predstavila rad na istraživanju vizuelno dvojnih zvezda i planove za nabavku nove opreme za njihovo posmatranje kao i značaj ovih aktivnosti za projekat BELISSIMA.\n2) Dr Gojko Đurašević gostovao je u emisiji 26. 10. 2010. u okviru koje je prikazao istraživanja bliskih dvojnih zvezdanih sistema i planovima za nabavku opreme za njihove posmatranje. I on je govorio o značaju ovih posmatranja za projekat BELISSIMA.\n3) Dr Srdjan Samurović je gostovao u emisiji od 02. 03. 2011. (link) i predstavio je rad projekta BELISSIMA u okviru svih radnih paketa i najavio buduće aktivnosti vezane za izgradnju robotizovanog teleskopa "Milanković".\n4) Dr Milan Ćirković gostovao je u emisiji koja je bila na programu 13. 04. 2011. (link) i koja je bila posvećena pedesetogodišnjici prvog leta čoveka u kosmos.\nPoslednja izmena u petak, 10 juna 2011 12:38\nPoslednja izmena u sredu, 02 februara 2011 12:12\tPročitaj više...\nAstronomska opservatorija Beograd imala je čast da u utorak, 8. novembra 2010. ugosti Prof. Ser Arnold Volfendejla (Sir Arnold Wolfendale) člana Kraljevskog društva Velike Britanije i 14. Kraljevskog astronoma. Prof. Volfendejl je obišao Astronomsku opservatoriju i posetio Veliki refraktor u društvu zamenika direktora i rukovodioca radnog paketa (WP2) projekta BELISSIMA dr Ištvana Vincea, dr Srdjana Samurovića, koordinatora projekta BELISSIMA i dr Olivera Vincea, saradnika Opservatorije. Prof. Volfendejl je razgovarao sa zaposlenima na Opservatoriji i predstavljen mu je projekat BELISSIMA. U razgovoru sa Prof. Volfendejlom razmatrane su mogućnosti saradnje sa kolegama astronomima iz Velike Britanije i diskutovani su mnogobrojni problemi savremene astronomije i nauke uopšte (kosmički zraci, posmatranja Sunca, posmatranja dvojnih zvezda, dinamika galaksija, klimatske promene, astrobiologija).\nPoslednja izmena u ponedeljak, 24 januara 2011 06:58\tPročitaj više...\nPoslednja izmena u utorak, 14 septembara 2010 21:15\tPročitaj više...\nu okviru FP7 REGPOT projekta "BELISSIMA",\n"ROBOTIZOVANI TELESKOPI NA ZAPADNOM BALKANU"\nkonferencija će se održati 27. i 28. septembra 2010.\nu PROKUPLJU, SRBIJA.\nPoslednja izmena u utorak, 14 septembara 2010 21:38\tPročitaj više...


Narodni muzej u Beogradu - Čupava Keleraba\nOznaka: Narodni muzej u Beogradu\nObeležavajući stogodišnjicu nastanka, slika „Berba“ Save Šumanovića biće izložena u atrijumu Narodnog muzeja u Beogradu od 16. do 26. novembra. Nakon kompleksnog procesa konzervacije i restauracije koji je trajao više godina, posetioci će imati priliku da vide prvo monumentalno delo Save Šumanovića u njegovom originalnom sjaju. Za sve one koji bi želeli da saznaju više o slici „Berba“ i Savi Šumanoviću, Narodni muzej u Beogradu je organizovao i predavanje iz ateljea za konzervaciju i restauraciju: restauratori koji su realizovali kompleksan restauratorski poduhvat će o čitavom postupku i izazovoma sa kojima…\nFilm, umetnost i pozorišteBerba, izložba, kulturni događaji, najava, Narodni muzej u Beogradu, Sava Šumanović, umetnost, vesti, vesti iz umetnosti, vesti umetnostLeave a comment\nOtvaranje izložbe „Evropski okviri srpskog simbolizma“ u Galeriji Matice srpske\n31. oktobra 2021. 8. februara 2022. Administrator\nIzložbaŽIVOT – SAN – SMRTEVROPSKI OKVIRI SRPSKOG SIMBOLIZMA5. novembar 2021. – 31. januar 2022. godineGalerija Matice srpske, Trg galerija 1, Novi Sad Simbolizam, internacionalni umetnički pravac koji je obeležio evropsku umetničku scenu s kraja XIX i početkom XX veka, viđen je kao nezaobilazna tema u savremenoj nauci o istoriji umetnosti poslednjih godina u mnogim evropskim zemljama. Ovaj kompleksan pravac ujedinio je dve velike i značajne muzejske ustanove – Galeriju Matice srpske u Novom Sadu i Narodni muzej u Beogradu na zajedničkoj realizaciji izložbe Život – San – Smrt. Evropski okviri…\nFilm, umetnost i pozorišteEvropski otvori srpskog simbolizma, Galerija Matice srpske, izložba, kulturni događaji, Matica srpska, najava, Narodni muzej u Beogradu, otvaranje izložbe, simbolizam, umetnost, vesti, vesti iz umetnosti, vesti umetnostLeave a comment


U Vranju prijem reprezentativaca u futsalu | PČINJSKI 017 - PORTAL\nU Vranju prijem reprezentativaca u futsalu\nDOGAĐAJI SPORT VRANJE\nGradonačelnik Vranja dr Slobodan Milenković i gradski većnik Nenad Đorđević organizovali su prijem za selektora reprezentacije Srbije u futsalu Gorana Ivančića, njegovog pomoćnika Vojkana Vukomirovića, tim menadžera Igora Gačića, reprezentativce Stefana Aleksića i Nemanju Momčilovića, kao i predstavnika KMF Vranje, Dejana Đorđevića. Povod za susret sa reprezentativcima je sutrašnja utakmica kvalifikacija za odlazak na Evropsko prvenstvo u malom fudbalu 2022. godine, između Srbije i Severne Makedonije, koja će se odigrati u Sportskoj hali u Vranju.\n,,Vranjska Banja moći će da pruži idealne uslove sportistima, u pripremama i rehabilitaciji. Već je sklopljena franšiza sa jednom nemačkom medicinskom kućom, koja ima svoj protokol fizikalne medicine, odnosno rehabilitacije, pre svega za sportiste i postraumatska stanja”, naglasio je gradonačelnik Milenković.\nIgor Gačić, tim menadžer nacionalnih Futsal selekcija, zahvalio se na gostoprimstvu i trudu koji je grad Vranje uložio kako bi se sutrašnja kvalifikaciona utakmica organizovala onako kako to trenutni uslovi zahtevaju. Svi zajedno izrazili su žaljenje što će se zbog epidemijske situacije utakmica igrati bez publike, ali i nadu da uspeh neće izostati. Utakmica između reprezentacija Srbije i Severne Makedonije igra se sutra, 5. marta, u Sportskoj hali u Vranju od 18 sati, uz direktan prenos na televiziji Arena sport.\nIzvor: Sajt Grada Vranja\nZemljotres 6.3 rihtera u Grčkoj, osetio se i na jugu Srbije


Protest „žutih prsluka“ u Parizu zbog zdravstvenih propusnica i obavezne vakcinacije /video/ - 07.08.2021, Sputnik Srbija\nProtest „žutih prsluka“ u Parizu zbog zdravstvenih propusnica i obavezne vakcinacije /video/\nŽuti prsluci organizuju protest protiv zdravstvenih propusnica i obavezne vakcinacije za pojedine kategorije stanovništva. 07.08.2021, Sputnik Srbija\nFrancuske vlasti nedavno su uvele novu zdravstvenu knjižicu usled naglog porasta broja infekcija.Od srede, 21. jula, kako bi posetili kulturne objekte i sportske utakmice, ljudi moraju pokazati dokaz o vakcinaciji, negativan test ili dokaz o nedavnom oporavku od kovida-19.Slične demonstracije održane su u Parizu i prošle nedelje kada je 160.000 ljudi izašlo na ulice, a tokom protesta izbili su sukobi sa policijom dok je više osoba uhapšeno.\n13:47 07.08.2021 (Osveženo: 13:58 07.08.2021)\n© REUTERS / SARAH MEYSSONNIERProtest u Parizu zbog zdravstvenih propusnica i obavezne vakcinacije\nŽuti prsluci organizuju protest protiv zdravstvenih propusnica i obavezne vakcinacije za pojedine kategorije stanovništva.\nFrancuske vlasti nedavno su uvele novu zdravstvenu knjižicu usled naglog porasta broja infekcija.\nOd srede, 21. jula, kako bi posetili kulturne objekte i sportske utakmice, ljudi moraju pokazati dokaz o vakcinaciji, negativan test ili dokaz o nedavnom oporavku od kovida-19.


Svetska „Tviter bomba“ koja u Srbiji ne znači — ništa - Sputnjik Srbija\n03:56 29 Novembar 2020\nSvetska „Tviter bomba“ koja u Srbiji ne znači — ništa\n20:38 31.10.2019 Preuzmite kraći link\nOdluka kompanije „Tviter“ da zabrani sve vidove političkog oglašavanja na istoimenoj društvenoj mreži imaće važne globalne posledice, ali gotovo beznačajne za Srbiju, kaže za Sputnjik izvršni direktor Cesida Bojan Klačar.\nKlačar dodaje da uticaj Tvitera u Srbiji još nije veliki, budući da, prema poslednjim Cesidovim istraživanjima, nalog na toj društvenoj mreži ima oko osam odsto populacije mlađe od 65 godina, ali to ne znači da su svi oni aktivni korisnici te mreže.\nDrugi razlog zašto zabrana neće bitno uticati na političke aktere u Srbiji je taj što oglašavanje, odnosno plaćene kampanje na Tviteru u Srbiji nisu dosad bile toliko izražene.\n„Karakteristika srpskog Tvitera jeste da je to ’najpolitičkija‘ socijalna mreža, mreža u kojoj su većinski korisnici muškarci, to je politizovana mreža u kojoj je politika jedna od glavnih tema, ali političko oglašavanje, odnosno plaćeni sadržaji nisu bili toliko izraženi u srpskim kampanjama“, kaže Klačar.\nU tom smislu, odluka neće imati velike posledice po planove domaćih političara, jer se može očekivati da će ta sredstva koja političari budu imali za političko oglašavanje ići na neke druge medije, ocenjuje izvršni direktor Cesida.\n„To se odnosi prevashodno na televiziju — ko bude imao novca da plati, potom na onlajn portale, Fejsbuk i Instagram kao socijalne mreže koje imaju veće domete, i na kraju na štampu“, ocenjuje sagovornik Sputnjika.\nMeđutim, smatra Klačar, političke kampanje u Srbiji će i u budućnosti biti razvijene na Tviteru, ali kroz „redovne formate“.\n„Instagram“ vlast i „Tviter“ opozicija\nMnogo bi veće posledice bile ukoliko bi se slična zabrana ili neki limiti uveli na Fejsbuk ili Instagram ukoliko govorimo mrežama, ili ukoliko bi se limiti uveli na televizijama, dodaje on.\nHvala na zalaganju i podršci evropskim integracijama Srbije. Večeras u Briselu na oproštajnoj večeri koju priređuje visoka predstavnica EU za spoljnu i bezbednosnu politiku @FedericaMog pic.twitter.com/6vpx0IOlKj\n— Aleksandar Vučić (@predsednikrs) October 29, 2019\n„To ne znači da će Tviter prestati da bude to što je danas — u suštini jedan od vrlo važnih kanala komunikacije većine političkih stranaka u Srbiji. Malo više opozicionih nego pozicionih, jer ako pažljivo posmatrate te aktivnosti, videćete da je SNS, kao najsnažnija stranka, više okrenut Fejsbuku i Instagramu, sam Vučić je više okrenut Instagramu nego Tviteru, dok je opozicija na neki način manje-više okrenuta Tviteru, a i većinu svojih onlajn aktivnosti neretko je svela na tu mrežu“, zaključio je Klačar.\nIzvršni direktor kompanije „Tviter“ Džek Dorsi saopštio je da će zabraniti sve vidove političkog oglašavanja na toj društvenoj mreži širom sveta, uz opasku da bi domet političkih poruka „trebalo da bude zaslužen, a ne kupljen“.\nOdluka o zabrani političkog oglašavanja će stupiti na snagu 22. novembra i važiće za sve izborne oglase, kao i za oglase koji su povezani sa političkim pitanjima.\nNajnoviji potez „Tvitera“ potpuno je suprotan odluci rivalske društvene mreže „Fejsbuk“ koja je ranije ovog meseca saopštila da neće proveravati niti uklanjati oglase koje objavljuju političari.\nizborna kampanja, Srbija, Tviter


Massimo Savić: Novogodišnji koncerti u Beogradu - Dan u Beogradu\nNaslovna » Izlasci » Muzika » Koncerti » Massimo Savić: Novogodišnji koncerti u Beogradu\nNeko drugi 6. decembar 2021. Koncerti Postavite komentar\nOva dva koncerta u intimnoj atmosferi biće novogodišnji poklon najvernijim ljubiteljima Massimove muzike, jer je broj ulaznica striktno ograničen.\nPostoje mađioničari, a postoje i oni muzički mađioničari koji omađijaju vaše srce. Massimo je odavno omađijao beogradsku publiku, a uvek posebni susreti sa ovom publikom dešavaju se upravo u njegovom omiljenom klubu, BitefArtCafe. Ovog decembra, pred Novu godinu, Massimo će vam ogrejati dušu i uneti praznično raspoloženje svojim hitovima poput: „Iz jednog pogleda“, „Dodirni me slučajno“, „Krug u žitu“, kao i sjajnim novijim pesama.\nMassimo Savić renomirani je muzičar koji se može pohvaliti karijerom koja na hrvatskoj i regionalnoj muzičkoj sceni traje već više od 35 godina.\n„Muzika je vibracija u vazduhu koja izaziva emocije“ – to je definicija koju je sam Massimo kreirao i koju rado ponavlja u brojnim intervjuima, ističući da ga fascinira umetnost generalno, ali muzika posebno, budući da je to umetnost koju ne možeš videti, niti dotaknuti, a opet je čovek oseća i celog ga prožima i obuzima.\nKroz svoju karijeru, Massimo se regionalno izdvojio kao jedan od najposebnijih muških vokala današnjice. To dokazuju i brojne pozitivne kritike muzičkih znalaca kao i feedback publike. Njegove pesme redovno ne silaze s vrhova top lista, a njegovi albumi su među najprodavanijim izdanjima. Za svaki Massimov koncert se traži ulaznica više, a publika uvek odlazi sa nastupa prepuna ushićenja i radosti.\nUlaznice se mogu pronaći na sajtu tickets.rs, na njihovim prodajnim mestima, kao i u klubu Bitefartcafe. (danubeogradu.rs)\nTagovibitefartcafe izlasci jesen u beogradu koncerti massimo savić muzika nova godina nova godina 2022\nPrethodni Vremenska prognoza, 6-10. decembar 2021.\nSledeći Zelenilo-Beograd: U ponudi jelke sa busenom


Otkazivanje letova jedna je od mera na koju su međunarodne agencije za vazdušni saobraćaj bile prinuđene zbog pandemije korona virusa, a preduzele su i druge, kako bi zaštitile svoje >> Pročitaj celu vest na sajtu Radio Televizija Vojvodine << zaposlene i putnike.\nMeđunarodna asocijacija za vazdušni saobraćaj (IATA), čija je članica i Er Srbija, objavila je na svom sajtu koji su aerodromi u svetu zatvoreni i koji letovi su sve obustavljeni, ali i smernice putnicima kako da se ponašaju, ako već moraju da putuju.\nTakođe na sajtu je objavljeno i da je do kraja juna otkazano više od dva miliona letova, što će naneti gubitke od oko 252 milijarde dolara.\nNavodi se i da IATA prati sva dešavanja vezana za razvoj bolesti zajedno sa Svetskom zdravstvenom organizacijom i da će u skladu sa tim izdavati dalja saopštenja.\n"Ostanite jaki. Prebrodićemo ovu krizu i nastaviti da povezujemo svet", izjavio je glavni izvršni direktor (CEO) IATA Aleksandar de Juniak.\nEvropska agencija za bezbednost vazdušnog saobraćaja (EASA) otkazala je sve planirane posete i sastanke svojih zaposlenih, a angažovano je nadležno osoblje koje je u stalnom kontaktu sa kolegama kako ne bi došlo do rizika za bezbednost vazdušnog saobraćaja.\nEASA-e navodi i da je napravljena lista aerodroma koji se nalaze u najrizičnijim oblastima, gde je mogućnost transmisije virusa veoma visoka.\nNa toj listi su označeni svi aerodromi u Iranu, Južnoj Koreji, Turskoj, kineskoj provinciji Hubei, kao i aerodromi iz najugroženijih regija Italije, Španije, Austrije, Francuske, Nemačke i nekoliko američkih saveznih država.\nDo kraja juna u svetu je, zbog pandemije koronavirusa, otkazano više od dva miliona letova, što će naneti gubitke od oko 252 milijarde dolara, navodi se na sajtu Međunarodne asocijacije za vazdušni saobraćaj (IATA).


Putin dočekao Erdoana u Kremlju, razgovarat će o Siriji i ekonomskoj saradnji\nGEOPOLITIKA Susreti predsjednika\nSpomenuta je trgovina oružjem kao ključno polje saradnje\nVladimir Putin i Redžep Tayip Erdoan\nRuski predsjednik Vladimir Putin u ponedjeljak je primio turskog predsjednika Redžepa Tajipa Erdoana (Recep Tayyip Erdogan), s kojim će razgovarati o situaciji u Siriji i ekspanziji ekonomskih odnosa dviju zemalja.\nPozdravljajući Erdoana na početku njihovih razgovora u Kremlju, Putin je izjavio da će oni raspravljati o dovršenju plinovoda.\nRusija i Iran pružaju podršku sirijskom predsjedniku Bašaru el-Asadu, dok Turska podržava njegove neprijatelje u osmogodišnjem ratu. Uprkos tome, tri zemlje okupile su se kako bi dogovorile mirovni sporazum za Siriju, ujedinjene u svojoj želji da osujete američki utjecaj u regiji.\nRusija i Turska protive se američkom vojnom prisustvu u Siriji i pozdravile su objavu američkog predsjednika Donalda Trampa (Trump) o planiranom povlačenju američkih vojnika.\nU komentarima na početku sastanka Putin je, također, spomenuo trgovinu oružjem kao ključno polje saradnje.\nTurska je postigla sporazum o kupovini ruskog proturaketnog sistema S-400, u prvom takvom ugovoru za jednu članicu NATO-a, ignorirajući američke zahtjeve da odustane od tog ugovora.\nTurska Rusija Vladimir Putin Recep Tayyip Erdogan\nRusija i Turska formiraju fond od 900 miliona eura, uskoro sastanak Erdoana i Putina\nErdoan: Ankara nastavlja s uplatama Moskvi za S-400


Lutovac: Potrebno jedinstvo opozicije za poromene u Beogradu\nPolitika Autor:Beta12. jun. 202114:20\nZoran Lutovac Foto:TANJUG/ JADRANKA ILIC\nPredsednik Demokratske stranke (DS) Zoran Lutovac apelovao je danas na jedinstvo opozicije i građana koji po njegovim rečima, žele promene u Beogradu.\nOn je na početku kampanje gradskog odbora DS pod nazivom „Budi bedem“ naveo da je trenutni prioritet stvoriti uslove za fer izbore što kako je rekao, zahteva da opozicija udruži snage i resurse i da „ne brine svako o svom rejtingu“.\nLutovac najavio ponovnu kandidaturu za predsednika DS\nLutovac je kazao da treba brinuti o onim građanima koji hoće promene „ali ne žele nikog pojedinačno“.\n„Ti ljudi žele da vide da smo mi spremni i da imamo snage za promene. Te ljude ne možemo privući ako svako bude išao pojedinačno i zato apelujemo i sopstvenim primerom pokazujemo da je neophodno da sa drugima zajedno privučemo građane koji žele promene a koji sa nama čine većinu u društvu“, rekao je Lutovac.\nOn je rekao da je došao da podrži kampanju beogradskog odbora DS kako bi „ohrabrio građane da se uključe“ jer kako je ocenio, „bez njihovog angažmana neće biti ništa“.\n„I pored naprednjačke destrukcije s kojom se Beograd suočava decenijama, glavni grad je spreman i sposoban za samoodbranu. Da ne bismo postali politička i ekološka deponija dužni smo sebi i Beogradu da postavimo bedem, prvu liniju odbrane protiv pljačke, primitivizma i bahatosti“, kazao je predsednik DS.\nКampanja gradskog odbora demokrata počela je ispred Skupštine Beograda a kako je rečeno, cilj akcije je da čuju šta građani misle, sa kojim se problemima suočavaju i da na osnovu toga kreiraju rešenja.\n„Nameravamo da podignemo bedem dobrih ljudi i znanja protiv svega što je nakaradno u Beogradu“, naveli su iz DS i pozvali građane da im se pridruže u toj akciji.\nDemokratska strankaZoran Lutovac


Podrška prekidu gradnje termoelektrane Kolubara B - Ekonomske Vesti\nPodrška prekidu gradnje termoelektrane Kolubara B\nCentar za ekologiju i održivi razvoj (CEKOR) i Kancelarija za održivo rudarstvo Srbije saopštili su da pozdravljaju odluku Ministarstva rudarstva i energetike o prekidu gradnje termocentrale Kolubara B u Kaleniću.\n„Smatramo da energetska budućnost Srbije ne leži u uglju lošeg kvaliteta, koji se spaljuje u termocentralama, niti u malim hidroelektranama, već u velikim i reverzibilnim hidrocentralama te iskorišćenju solarne energije, vetra i bio-mase”, navodi se u tom saopštenju.\nOve dve nevladine organizacije tvrde da bi nastavak gradnje termoelektrane Kolubara B u Kaleniću značio i izlaganje visokim taksama EU na zagađenje i CO2, koje u ovom trenutku iznose 50 evra po toni CO2.\n„To bi značilo da bi Srbija u ovom trenutku morala da plaća 2 milijarde evra, te bi se samo zbog CO2 račun za struju morao duplirati, a ukoliko se uzmu u obzir i zagađenja vode, zemljišta i vazduha, te otvaranja novih kopova, koja su u toku, račun za struju svakog gradjanina mora da poraste za 400 odsto sa trenutnih 6 evro centi na 20 do 25 evro centi”, tvrde CEKOR i Kancelarija za održivo rudarstvo.\nOni plediraju i da se napravi plan pravedne tranzicije „u kojoj će rudari moći da zadrže poslove uz prekvalifikaciju“.\nTe dve organizacije su ranije tražile da se povuče Prostorni plan Republike Srbije i Nacionalna strategija klimatskih promena jer oba dokumenta u sledećih 50 godina predvidjaju dramatično povećanje proizvodnih kapaciteta u proizvodnji uglja (lignita) i to za 30 odsto na 48 miliona tona, kao i povećanje broja i kapaciteta ugljenih termoelektrana.\n← Zorana Mihajlović :Manipulacija onih koji su napravili odredjene dogovore\nHoće li zelena struja biti skuplja ili jeftinija: Primer Nemačka →


BalkanMagazin :: Kakva je sudbina smederevske železare?\nKakva je sudbina smederevske železare?\nsreda, 05. septembar 2012 08:55\nSindikati Železare Smederevo traže od premijera Ivice Dačića i Mlađana Dinkića, ministra finansija da ih informišu o sudbini ove čeličane ili sastanak sa predstavnicima Radne grupe zadužene za Železaru Smederevo, insistirajući na razjašnjenju - kako se ne bi ponovio protest iz 2003. godine godine, kada su štrajkovali 37 dana.\nReprezentativni sindikati Železare Smederevo zatražili su juče od premijera Ivice Dačića i Mlađana Dinkića, ministra finansija da ih informišu o statusu ove železare i njenoj daljoj sudbini.\nU otvorenom pismu upućenom premijeru i ministru finansija, sindikalci traže sastanak sa predstavnicima Radne grupe zadužene za Železaru Smederevo, ukoliko oni nisu u mogućnosti da ih prime, i insistiraju na razjašnjenju kako se ne bi ponovio protest iz 2003. treće godine.\nOno što brine zaposlene u Železari Smederevo i njihove predstavnike jeste neiskazivanje dobre volje Radne grupe za uspostavljanje socijalnog dijaloga i održavanje sastanka sa reprezentativnim sindikatima Železare na kojem bi se razgovaralo o trenutnom statusu i planovima vlade za rešavanje njene budućnosti, navedeno je u pismu.\nSindikati podsećaju da su 2003. godine štrajkovali 37 dana zbog neuvažavanja interesa zaposlenih od strane bivše kompanije, nedostatka dobre volje, nerazumevanja i nekorektnog ponašanja Vlade Srbije koja se stavila na stranu kompanije Ju Es stil (U.S Steel).\n„Posle nesporazuma iz 2003. godine reperezentativni sindikati Nezavisni sindikat metalaca, samostalni sindikat, sindikat ASNS i kompanija ugovorili su tri kolektivna ugovora koja nisu bila po volji ni sindikatima ni kompaniji Ju Es stil, ali su bili „bukvar“ za sve privredne subjekte u Srbiji po pitanju regulisanja radnih odnosa, rešavanja interesa, prava i obaveza zaposlenih i poslodavaca. Sve ovo smo postigli uz dobru volju kroz socijalni dijalog, poverenje i bolje razumevanje,“ navodi se u pismu.\nSindikalci navode da će, ukoliko do sastanka ne dođe, preduzeti sindikalne aktivnosti kako bi obezbedili zaštitu interesa svojih članova i zaposlenih u Železari Smederevo.\nOtvoreno pismo upućeno premijeru i ministru finansija potpisali su reprezentativni sindikati u Železari Smederevo - Nezavisni sindikat metalaca, Samostalni sindikat i sindikat ASNS.\nMlađan Dinkić, ministar finansija i privrede izjavio je krajem avgusta da će tender za prodaju Železare Smederevo biti poništen, jer nijedna od kompanija koje su se javile nije bila ozbiljna i potvrdio da se sada za nju interesuju mnogo ozbiljniji strateški partneri.\nMinistar je rekao da je za smederevsku Železaru zainteresovana jedna velika kompanija iz Rusije i da očekuje da će ona uskoro izaći sa konkretnom ponudom.\nUz napomenu da je Rusija najbolji partner za Železaru Dinkić je kazao da ta kompanija ima ideju da kada donese konačnu odluku o preuzimanju Železare ide u investicije i u veći obim proizvodnje.\nIvica Dačić, premijer i ministar policije rekao je u ponedeljak-3.09 da je smederevski Sartid prvi na listi za preispitivanje sporne privatizacije.\nTender za izbor strateškog partnera Železare Smederevo objavljen je 18. aprila 2012. godine, a krajnji rok za dostavljanje ponuda bio je 4. maj ove godine. Međutim, taj rok je bivša vlada produžavala do 11. juna, a potom do 10. septembra.\nZa učešće na tenderu prijave su podnele Ural majning end metalurdžikal kompani iz Rusije, Junajtid plzen sa sedištem u Luksemburgu i Donjeck stil grup iz Ukrajine.\nSmederevska železara Sartid prodata je u martu 2003. godine za 23 miliona dolara američkoj kompaniji Ju Es Stil.\nKrajem januara ove godine Ju Es stil se povukao iz fabrike u Smederevu zbog poslovanja s gubicima i vlasništvo prodao državi Srbiji za jedan dolar.\nUsled smanjene tražnje, proizvodnja u Železari privremeno je obustavljena početkom jula ove godine, do 1. septembra.


Deficit budžeta u prva dva meseca 21,3 milijarde dinara : Nadlanu.com\nDeficit budžeta u prva dva meseca 21,3 milijarde dinara\nObjavljeno 11. mar 2011. / 00:00:00\nBEOGRAD, 11. marta 2011. (Beta) - Deficit budžeta Srbije u prva dva meseca 2011. godine iznosio je 21,3 milijarde dinara, objavilo je u petak Ministarstvo finansija Srbije.\nPrihodi budžeta u januaru i februaru bili su 103,4 milijarde, a rashodi 124,7 milijardi dinara.\nU februaru su prihodi budžeta iznosila 47,9 milijardi dinara, a to je mesec kada su uobičajeno najmanje uplate u državnu kasu. Poreski prihodi u februaru bili su 43,4 milijarde dinara, a najviše je uplaćeno od naplate poreza na dodatu vrednost (PDV) 22,3 milijarde dinara.\nOd naplate akciza u budžet je prihodovano 8,9 milijardi dinara, a od naplate carina 2,9 milijardi dinara. Neporeski prihodi budžeta u februaru bili su veći nego što je mesečni prosek jer je Elektroprivrede Srbije izmirila svoje obaveze u iznosu od 2,4 milijarde dinara.\nRashodi budžeta u februaru iznosili su 66,9 milijardi dinara, a najveća stavka bile su isplate plata zaposlenima - 16,18 milijardi dinara. Transferi organizacijama obaveznog socijalnog osiguranja isnosili su 24,14 milijardi dinara.